Pesanan Buat Suami,  Hati-Hati Jika Isteri Memilih Berdiam Diri Dalam Tempoh Lama. Pasti Ada Sesuatu Disebalik “Diamnya” Itu

Wanita rata-rata memang suka bercakap berbanding lelaki. Ini memang fakta yang tidak boleh dinafikan.

Sehinggakan jika ada lelaki yang suka bercakap dan bergosip, orang akan segera menegurnya, ‘kau ni macam perempuanlah!’.

Mungkin ada segelintir yang jenis pendiam atau melihat situasi atau orang sebelum memulakan perbualan.

Wanita yang suka bercakap ini sebenarnya cenderung melepaskan beban masalahnya. Kadangkala dengan bercakap itu, beban masalah yang ditanggung akan menjadi lebih ringan.

Namun, bukan selalu mereka bercakap  Ada masa dan ketika nya mereka memilih untuk mendiamkan diri. Jika situasi ini berlaku, sebagai suami kena alert.

Diam seorang isteri…

Wanita sememangnya lebih banyak ‘suara’ berbanding lelaki, dia akan bercakap tentang apa saja yang terlintas difikirannya…

Hampir pasti akan ada sesuatu yg akan menjadi modal atau point utk seorang wanita itu bercakap, berbicara, bersuara….susah untuk seorang wanita itu untuk kekal berdiam diri, sebab wanita yg normal akan bercakap puluhan ribu perkataan dalam masa sehari…

Berbeza dengan lelaki, ada lelaki hanya bercakap bila perlu sahaja dan kebiasaannya lelaki bercakap direct to the point…

Namun, sekiranya seorang wanita terutamanya seorang isteri memilih utk berdiam diri, maka itu BAHAYA…

Pasti ada sesuatu disebalik “diamnya” itu…dia mungkin sudah penat bercakap hal yang sama, perkara yang sama setiap hari, tapi masih tiada perubahan dari hari ke hari daripada insan yang mendengarinya, lalu dia memilih untuk berdiam diri setelah “suaranya” tidak didengari pasangannya…

Adakalanya juga seorang isteri memilih untuk berdiam disebabkan ingin menahan diri…jika disuruh bercakap, mungkin dia akan meletup dan dia tidak akan dapat mengawal diri lalu dia mungkin akan menyakiti hati orang lain dengan kata2 yang keluar dari mulutnya…

Diam seorang isteri tu sebenarnya dia sedang berusaha menenangkan dirinya sendiri…menjadikan dirinya sabar…

Fikirannya boleh jadi bercelaru, jiwanya boleh jadi berkecamuk…dia sedang cuba mengawal perasaannya untuk elokkan kembali mood dia…

Jangan biar seorang isteri berdiam diri untuk tempoh yang lama, sekiranya kita sedar dia tidak seperti kebiasaannya, maka terus dekati dia dan tanya, kenapa dan apa yang menyebabkan dia berdiam diri, lalu cubalah untuk perbaiki…sekiranya tiada usaha untuk mengetahui kenapa isteri memilih untuk berdiam diri, maka jangan hairan jika satu hari nanti dia “meletup” dan akan mengeluarkan kata2 yang bukan2…

Dia juga seorang manusia yang ada hati dan perasaan…jangan menidakkan kemahuannya untuk bersuara…kata2nya juga layak untuk didengari dan difahami…✌


“Anak Dara Jangan Baik Hati Sangat Keluar  Duit Sendiri Bagi Dekat Teman Lelaki Atau Tunang.” Adam Corrie Ada Kongsikan Sebabnya.

Wahai anak dara yang ada teman lelaki atau tunang. Jangan baik hati keluar duit sendiri bagi dekat teman lelaki atau tunang untuk duit hantaran atu duit sara seharian.

Nanti dah kahwin, mereka dah biasa perempuan bagi duit. Duit nafkah rumahtangga nanti diorang tak bagi.Tak larat dah nak bagi nasihat.

Itu antara petikan kata-kata nasihat yang diberikan oleh Adam Corrie di dalam akaun twitternya.

Sebenarnya ada sebab tersendiri kenapa Adam Corrie menyampaikan pesanan khas begini buat anak dara atau wanita yang belum berkahwin.

Jangan bagi ikan, bagilah kail supaya mereka boleh mencari rezeki sendiri dan menjana pendapatan kelak.

Tolong jangan mengadu dengan saya, teman lelaki atau tunang asyik minta duit dari anda. Anda yang rela bagi duit sebab kesian dan cinta..sanggup bagi semua duit, body dan segalanya.. tanya diri sendiri.

Tak salah kongsi duit, tapi jangan ambil kesempatan dan lepas tanggungnjawab. Sebab ramai yang lepas tanggungjawab bila tahu pasangannya boleh tanggung semua. Bukan mudah jadi suami kalau tak ada rasa tanggungjawab pada keluarga.

Kalau rasa duit hantaran mahal, boleh bincang dengan keluarga pihak wanita. Tunjukkan yang anda sebagai lelaki mampu sara hidup dan jaga anak perempuan mereka kelak. Kalau belum kahwin, duit rokok pun hari-hari minta dengan teman wanita . Macam mana tu. Doa pada Allah semoga dipermudahkan segala urusan.

Ada benarnya juga nasihat Adam Corrie ni, iyalah jika sebelum berkahwin lelaki dah terbiasa minta duit dekat perempuan, apatah lagi bila dah berkahwin nanti. Mahu lepas semua tanggungjawab pada isteri nanti.

Jadi buat anak-anak dara dan kaum wanita, mohon take note dan renung-renungkanlah nasihat ini. Buatlah keputusan yang bijak sebelum memilih lelaki untuk dijadikan suami.


Rupa Ini Sebab Elak Tutup Mulut Dan Hidung Guna Tangan Ketika Bersin Dan Batuk.

Sekarang musim panas dan sesekali hujan. Sama ada kita diserang oleh virus atau mengalami alahan, kita sering bersin dan batuk.

Apabila ia berlaku, secara refleks kita menggunakan tangan untuk menutup mulut dan hidung kita.

Pakar Kesihatan Dr. Vincent Hill dari Badan Pengendalian dan Pencegahan Penyakit Amerika Syarikat (CDC) meminta kita untuk tidak menggunakan tangan sebagai penutup hidung atau mulut ketika kita bersin atau batuk. Beliau mencadangkan penggunaan penggunaan tisu atau saputangan.

Jika kita memakai telapak tangan untuk menutup hidung dan mulut ketika bersin atau batuk dan kemudian tidak sempat mencuci tangan, maka kuman bakteria penyebab penyakit akan berada di telapak tangan kita. Jika kita menyentuh orang lain, bakteria ini akan berpindah dan membuat orang tersebut dijangkiti.

Beliau juga mencadangkan agar kita melakukan beberapa perkara ketika batuk dan bersin:

1. Menutup Mulut atau Hidung
Jangan biarkan hidung atau mulut berada dalam keadaan terbuka jika kita bersin atau batuk-batuk, terutama ketika berada di tengah khalayak ramai.

2. Selalu Mencuci Tangan
Meskipun kita menggunakan tisu atau saputangan untuk menutup mulut dan hidung ketika batuk dan bersin, bukan bermakna kita tidak perlu mencuci tangan. Pastikan untuk sentiasa mencuci tangan dengan air mengalir agar ia tidak disebarkan kepada orang lain.

3. Membuang Tisu ke Tempat Sampah
Jika kita memakai tisu untuk menutup batuk atau bersin, buanglah tisu yang telah digunakan ke dalam bakul sampah. Jangan biarkan ia berada di atas meja, kerusi atau lantai. Mungkin ia boleh menjangkiti anak kita yang masih kecil.

4. Tidak Berkahak dan Menghembus Lendiran Hidung di Sembarang Tempat
Jika kita hendak berkahak dan menghembuskan lendiran hidung, carilah di tempat yang sesuai. Bukan di tengah jalan atau di lantai. Carilah longkang, sinki yang ada air mengalir atau di lubang tandas.

5. Memakai Penutup Mulut dan Hidung
Jika kita kerap batuk dan selsema, seeloknya kita menggunakan penutup mulut dan hidung, bukan saja untuk menghalang penyebaran virus kepada orang lain tetapi menghalang habuk yang mungkin menyebabkan batuk dan bersin kita menjadi lebih teruk. Tukar penutup mulut dan hidung jika telah basah.

Selain itu kita berehatlah di rumah, minum air secukupnya dan mengelakkan pengambilan gula dalam minuman dan makanan. Ambil makanan yang segar dan bersumberkan karbohidrat kompleks dan banyakkan minum air kosong.

Sumber: Dr Zubaidi Hj Ahmad


Lantai Tetap Kesat & Melekit, 4 Langkah Mop Lantai Rumah Lebih Tepat Ni Anda Kena Tahu!

Mengemop lantai berminyak memang memerlukan cara dan teknik yang teliti. Walaupun sudah dimop dengan pencuci lantai namun kesan minyak akibat proses memasak sememangnya sukar untuk ditanggalkan.

Selain cara mop yang salah mungkin juga anda terlupa untuk melakukan empat langkah ini ketika mengemop lantai. Empat cara ini anda kena tahu bagi mendapatkan hasil yang memuaskan.

Anda perlulah mencuba tip yang diberikan ini. Selain harum insyaallah lantai anda juga kekal bersih untuk tempoh yang lama.

Mulakan langkah dengan menyapu seluruh kawasan rumah dengan bersih. Pastikan setiap habuk, sampah terutamanya helaian rambut yang gugur dikumpulkan terlebih dahulu. Ini penting supaya proses mengemop tidak terganggu.

Langkah 1 -Air Panas & Cuka
Sediakan air rendaman berisi air panas yang dicampurkan dengan sedikit cuka. Mopkan keseluruh lantai dengan bancuhan air ini. Pastikan mop dikembangkan ketika proses mengemop. Biarkan seketika sehingga kering.

Langkah 2 – Cecair Peluntur
Jika suka anda boleh juga menggunakan cecair peluntur seperti Clorox dalam bancuhan namun gunakan sedikit sahaja kerana ia meninggalkan bau yang agak kuat. Pastikan ia diletakkan sedikit sahaja dan moplah seperti biasa. Biarkan kering.

Langkah 3 – Pencuci Harum
Kemudian buat bancuhan air bersama pencuci lantai yang ada dipasaran. Pastikan pencuci ini jangan tersalah beli. Belilah pencuci yang harum seperti berbau bungaan seperti ros atau lemon. Ada sesetengah bau pencuci lantai yang berbau kurang enak dan buat kita rasa tidak selesa. Mopkan keseluruhan lantai dengan sekali cucian sahaja dan biarkan kering.

Langkah 4 – Air Bersih
Akhir sekali barulah dibilas dengan air bersih ke seluruh lantai. Pastikan penggunaan air bersih tanpa apa-apa bahan. Moplah seperti biasa dan biarkan hingga kering. Hasilnya lantai anda bukan hanya harum malah licin dan bersih.

Tip
* Pastikan proses mengemop dimulakan dengan bahagian bilik terlebih dahulu dan diakhiri dengan kawasan dapur.
* Anda boleh juga menggunakan bancuhan lain khusus untuk dapur kerana kawasan ini luar biasa minyaknya.
* Pastikan mop dikembangkan dengan tepat supaya lebih membantu anda melakukan kerja dengan lebih cepat dan sekata.
* Buka kipas pada volume yang tinggi supaya lebih cepat kering.


Chef Wan Rai Birthday Cucu Sulung Ke 12 Tahun, Serina Titip Ucapan Penuh Makna!

Pejam celik pejam celik begitu cepat masa berlalu. Anak yang dahulunya kecil kini telah pun meningkat usianya. Seakan tidak percaya pula masa berlalu begitu pantas.

Begitulah yang sering kita sebagai ibu rasai setiap kali meraikan sambutan hari lahir anak-anak. Sedar-sedar sudah belasan tahun usianya.

Pengalaman yang sama juga dirasai oleh Serina Redzuawan yang juga merupakan anak kepada chef terkenal Malaysia, Chef Wan, dan kini juga Pengarah Urusan Serina Food Empire apabila pada 13 September yang lalu, meraikan sambutan ulang tahun ke 12 anak sulungnya, Tristan Tarreef.

Berkongsi saat bermakna itu, Serina memuat naik video di instagramnya dengan kapsyen yang cukup menyentuh hati.

Di majlis sambutan hari jadi itu juga turut hadir atuknya Chef Wan, pakciknya Chef Riz bersama isterinya, ibunya dan adiknya Isabella Saffiya. Tristan dan Isabella merupakan anak Serina dan bekas suaminya yang pertama.

Sambutan tersebut diadakan di sebuah hotel mewah di Kuala Lumpur secara peribadi dan santai. Hanya beberapa ahli keluarga dan kenalan rapat sahaja yang terlibat dalam sambutan hari kelahiran Tristan.

Selain itu Serina juga telah memuat naik beberapa hantaran di akaun Instagramnya mengenai sambutan hari jadi anak sulungnya dan turut dikongsikan bahawa anak lelakinya itu sangat manja orangnya.

“Nampak kan Tristan ni orang nya jenis sopan malu malu gitu..tapi manja sangat..kalau tidur mesti nak berkepit bawak ketiak Ibu dia. U will always be my baby Tristan Tareef , walaupun abang dah jadi anak bujang. Sekejap je masa berjalan, rindunya zaman masa dia baby 👼,” tulis Serina di posting yang berbeza.

Meninjau di ruangan komen, ramai yang terharu dengan kata-kata yang dititipkan oleh Serina untuk anak sulungnya itu. Rata-rata ramai mengaminkan semoga doa-doa Serina dimakbulkan satu hari nanti dan semoga Tristan membesar menjadi seorang yang sehebat ahli-ahli keluarganya.

KELUARGA INSPIRASI selami perkongsian eksklusif keluarga dan kerjaya daripada figura yang pernah menjadi fenomena Bonda Rozita, Encik Azmi Zainal, Profesor Dr Md Nasir Ibrahim, Datuk Rashid Sidek dan Ustazah Asma Harun.

Saksikan setiap jam 2.30 petang pada 12-16 September 2022 hanya di facebook keluargamagazine. Jangan ketinggalan ok!


Baby Haq, Kuatkan Semangatmu & Teruskan Berjuang!

Norhijah Abd Samat dan Mohd Nazib Mohd Supian, pasangan bahagia ini telah dikurniakan tiga orang anak iaitu Muhammad Awal Al Aezrieq. 9, Nurr Aemmyl Al’Laisyah Aeman, 8 dan Muhammad Aqkheer Al’ Aerieq, 1 tahun 3 bulan. Dua kelahiran pertama pasangan ini sama seperti anak-anak normal  yang lain membesar dengan sihat dan ceria.

Namun ditakdirkan kelahiran ketiga, dikurniakan seorang anak yang cukup luar biasa dan lebih istimewa.  Sememangnya pasangan ini begitu mengimpikan kehadiran anak kecil di dalam keluarga dek kerana sudah terlalu lama menanti.

“Sebenarnya kalau nak diikutkan Aqkheer atau lebih mesra dipanggil Baby Haq merupakan anak saya yang kelima. Memandangkan saya pernah gugur pada tahun 2012 dan pada tahun 2014 saya sekali lagi disahkan mengandung namun kandungan tersebut di luar rahim dan jika diteruskan berisiko tinggi.”

Sejak disahkan mengidap penyakit Langerhan’s Cell Histiocytosis (LCH) iaitu sejenis penyakit kanser pada Jun yang lalu, Baby Haq sebenarnya telah banyak kali mengalami beberapa siri perubahan dalam dirinya. Dari seorang anak yang aktif, ceria dan membesar seperti anak-anak yang lain hinggalah di usia empat bulan mula menunjukkan penyusutan tahap kesihatannya.

“Ibu yang mana hatinya tidak akan tersentuh,  lebih-lebih lagi apabila melihat anak yang di kandung kini sedang menanggung derita. Bersedih sahaja tidak menyelesaikan apa-apa. Lalu saya dan suami bersikap lebih positif, mengumpul semangat baru untuk berjuang bersama-sama Baby Haq.”

“ Sepanjang Baby Haq menjalani kaedah rawatan kemoterapi di Institut Pediatrik HKL untuk merawat penyakit kanser yang dihidapnya, pada bulan Julai yang lalu sekali lagi Baby Haq dimasukkan ke unit ICU sebab ada kompilasi dalam badan.

“Alhamdulillah, Baby Haq dan kami sekeluarga berjaya menempuh saat getir itu dengan tenang dan redha. Jika ingin dikira, dalam jangka masa dari awal tahun  kami ‘berumah’ di hospital, doktor telah confimkan nafas Baby Haq beberapa kali pernah sesat (tiada).

“Paling terbaharu pada tarikh  8 Ogos lalu,  doktor sahkan jantung Baby Haq berhenti berdegup dan Baby Haq telah pergi ketika sedang tidur. Ya Allah! Saya tengok sendiri bila mana tiub yang ada di tubuhnya ditanggalkan!

“Dan entah bagaimana, dengan kuasa Allah Baby Haq kembali menarik nafasnya dalam-dalam.  Ketika itu ada lapan orang doktor dan lima orang jururawat berada di dalam bilik tersebut. Melihat kejadian itu, mereka segera sambungkan semula bekalan oksigen. Seribu rahmat saya rasakan dan syukur Baby Haq terus cekal untuk berjuang. Inilah sumber kekuatan saya sebenarnya dan sudah pastinya Allah Maha Tahu segala apa yang terjadi.”

[su_highlight background=”#d3e5c4″ color=”#ec281f”]KELUARGA prihatin.[/su_highlight]

Bagi anda yang berjiwa penyayang, jika ingin menghulurkan bantuan bagi meringankan beban keluarga ini, bolehlah berbuat demikian. Disertakan no akaun ibunya seperti di bawah :

7007208178 (CIMB)

Norhijah Abd Samat


Stretch Marks Hilang Guna Aloe Vera. Malah Ada 9 Lagi Masalah Kecantikan Boleh Selesai Dengan Gel Ni!

Rutin penjagaan kecantikan akan lebih sempurna apabila kita turut mengamalkan penggunaan aloe vera atau juga dikenali sebagai pokok lidah buaya. Gel aloe vera ini cukup popular dan menjadi antara ubatan herba yang digunakan di seluruh dunia sejak dahulu hingga kini.

Jika ingin disenaraikan kebaikan gel aloe vera ini sebenarnya ia dapat membantu mengatasi 10 masalah kecantikan wanita yang cukup luar biasa. Nak tahu bagaimana caranya?  Jom semak satu persatu.

Masalah 1 : Kulit Gelap Akibat Sunburn

Ambil bekas dan isikan dengan gel aloe vera kemudian bekukan di dalam peti sejuk. Setelah beku, ambil ais batu tersebut dan sapu rata pada bahagian kulit yang gelap (sunburn). Cara ini selain dapat memulihkan kulit untuk kembali berseri malah turut memberi pengalaman yang cukup menenangkan dan segar pada diri.

Masalah 2 : Rambut Berkelemumur

Campurkan 2 sudu makan jus lemon dengan 2 sudu makan gel aloe vera. Gaul rata dan kemudian sapu rata pada bahagian kulit kepala. Biarkan selama 30 minit dan kemudian dibilas.

Masalah 3 : Wajah Berjerawat

Sapukan gel aloe vera pada wajah yang telah dicuci bersih. Sebaiknya lakukan sebelum tidur dan biarkan semalaman. Esok paginya cuci bersih. Ia adalah ubat semula jadi yang cukup berkesan ‘melawan’ jerawat!

Masalah 4 :  Iritasi Kulit Selepas Bercukur

Jika berlaku iritasi atau rasa gatal-gatal dan kulit kering selepas bercukur. Sebaiknya terus oleskan dengan gel aloe vera untuk meredakan rasa tidak selesa tersebut.

Masalah 5: Rambut Kering, Kusut & Tidak Bermaya

Ambil gel aloe vera dan sapu rata pada keseluruhan rambut. Kemudian barulah disikat rapi. Kesannya rambut lebih lembut dan terurus rapi.

Masalah 6 : Stretch Marks

Terutamanya wanita yang telah melahirkan anak akan ada  stretch marks pada  bahagian perut, paha atau pun lengan.  Oleh itu, ambil gel aloe vera  dan sapukan secara rutin setiap hari bagi merawat kesan stretch marks tersebut.

Masalah 7 : Tumit Kaki Kering

Campurkan bersama 4 sudu makan gel aloe vera dan 2 sudu jus lemon. Gosokkan pada keselurhan kaki dan berikan tumpuan pada bahagian tumit. Gosok anggaran 10 minit pada bahagian tersebut sebelum dicuci dengan air suam.

Masalah 8 : Kulit Berkedut

Aloe vera mengandungi asid malic yang dapat membantu mengurangkan kedutan dan meningkatkan keanjalan kulit dan sekali gus dapat mengekalkan kulit daripada terhidrat. Oleh itu jangan pernah meninggalkan untuk sapu rata gel aloe vera pada wajah setiap hari untuk awet muda!

Masalah 9 : Lingkaran Hitam Bawah Mata

Campurkan 2 sudu teh gel aloe vera dengan 1 sudu minyak badam. Gaul rata dan kemudian sapukan secara membulat pada bahagian mata setiap malam sebelum tidur.

Masalah 10 : Rambut Nipis

Gandakan pertumbuhan rambut dengan menggunakan gel aloe vera yang disapu rata pada bahagian rambut dan kulit kepala. Biarkan selama 1 jam dan kemudian bilas dengan air suam.


Bakal Bergelar Dr, Pelajar Autisme Sambung PhD. Inspirasi!

Jangan pernah menafikan hak anak-anak untuk berjaya dalam hidupnya. Sokongan ibu bapa adalah yang paling utama untuk memastikan kejayaan anak. Bahkan mempunyai anak yang tidak sempurna ia bukan penghalang untuk mereka menempah kejayaan dalam hidup.

Sebagaimana kisah inspirasi sebuah keluarga yang mempunyai anak autisme yang bakal bergelar doktor tidak lama lagi.

Graduan yang dimaksudkan adalah Nur Arif Jasmin, 30, yang kini sedang melanjutkan pengajian di peringkat doktor falsafah (PhD) dalam bidang Pengajian Qur’an dan Sunnah di Universiti Islam Antarabangsa Malaysia (UIAM).

DAPAT BIMBANGAN DSU

Sepanjang lebih lima tahun melanjutkan pengajian di UIAM, dia sentiasa mendapat sokongan dan bimbingan dari pihak universiti seperti Unit Perkhidmatan Kelainan Upaya (DSU) dan Pusat Perkhidmatan Kaunseling dan Kerjaya (CCSC).

Menurut Ketua DSU, Profesor Dr Ruzita Mohd Amin, pihaknya telah merangka pelbagai inisiatif yang dikhususkan kepada Nur Arif supaya dia dapat menjalani proses pengajian dengan baik.

Katanya lagi, DSU sentiasa prihatin dengan kebajikan pelajar seperti Nur Arif yang sememangnya memerlukan perhatian yang lebih berbanding pelajar-pelajar yang lain.

“Kebiasaannya, sebelum Nur Arif pergi ke kelas, kami akan melukis satu peta untuk memudahkan dia mencari kelas kerana dia sering tersesat.”

Nur Arif bersama ahli keluarga selepas menghadiri Majlis Konvokesyen UIAM Ke-36, baru-baru ini.

Apa yang menarik, sejak di bangku sekolah lagi, anak ketujuh daripada lapan adik-beradik itu telah didedahkan dengan ilmu agama oleh ibunya yang merupakan seorang guru mengaji al-Quran. Nyata jelas membayangkan, kejayaan anak adalah cerminan didikan ibu bapa!

Dia kemudiannya didaftarkan di Sekolah Menengah Agama (SMA) Shamsuddiniah, Gerisek, Johor sehingga ke peringkat Sijil Tinggi Agama Malaysia (STAM) dan seterusnya melanjutkan pengajian di UIAM dalam bidang Fiqh dan Usul Fiqh bagi peringkat ijazah sarjana muda dan ijazah sarjana.

CABARAN PERNAH DI BULI

Setiap kejayaan pastinya ada cabarannya. Namun ia tidak mematahkan semangat anak istimewa ini untuk mencapai cita-citanya bergelar seorang pensyarah

Di sebalik pencapaian yang membanggakan itu anak kelahiran Tanjung Malim, Perak ini tidak terkecuali daripada berhadapan pelbagai cabaran dan ujian seperti dibuli dan ditertawakan yang berpunca daripada kekurangan kesedaran masyarakat sekeliling mengenai keadaannya.

Bagi menangani kesedihan yang dialami, Nur Arif akan melakukan aktiviti yang menyeronokkan antaranya bermain permainan Power Rangers, tanah liat dan mainan helikopter.

Tambahnya lagi, setiap pensyarah akan diberikan senarai nama pelajar sebelum memulakan kelas, jadi pensyarah akan tandakan nama pelajar yang OKU supaya pensyarah dapat menyediakan keperluan pengajian yang sepatutnya.

Bahkan semasa sesi pengajian pula, pensyarah akan memberikan bimbingan dengan mengajar secara perlahan bagi memudahkan Nur Arif memproses segala pembelajaran yang diberikan.

GEMILANG DALAM HIDUP

Nur Arif juga sering dibantu oleh para sukarelawan dan rakan-rakan daripada Kelab Ibn Ummi Maktum yang terdiri daripada pelajar UIAM.

Kini, Nur Arif tidak lagi bergantung sepenuhnya kepada kawan-kawannya mahupun sukarelawan untuk menjalani kehidupan seharian di kampus kerana dia sudah berani untuk berdikari sehinggakan mampu untuk menghulurkan bantuan kepada rakan-rakan OKU yang lain.

Memandangkan dia adalah pelajar PhD, Nur Arif sentiasa meluangkan masa lapangnya dengan membantu pelajar berkeperluan khas lain seperti membacakan soalan peperiksaan dan memimpin ke kelas untuk pelajar OKU penglihatan.

Hasil keyakinan yang dibina sejak beberapa tahun yang lalu berjaya menjadikan Nur Arif terpilih sebagai penterjemah untuk sebuah kitab aqidah sebuah syarikat penerbitan.

Nyata, kehebatannya terserlah apabila dibantu dengan banyak unit sokongan. Nyata anak istimewa ini mampu berjaya seperti orang lain.

Sumber: Sinar Bestari


Isteri Upah Perompak Tamatkan Riwayat Suami Demi Pampasan Insuran Jutaan Ringgit!

Bila dah ‘gelap mata’ dek kerana harta, semua kasih sayang boleh hilang begitu sahaja! Lebih-lebih lagi antara ahli keluarga seperti adik beradik, atau hubungan suami isteri itu sendiri.

Perit untuk dengar, tapi itulah yang dibuat oleh seorang wanita merancang plan jahat dengan mengupah sekumpulan perompak untuk merompak di rumah sendiri dan merancang pembunuhan suami demi tuntutan pampasan insuran yang bernilai jutaan ringgit!

Plot pembunuhan dirancang rapi suspek wanita berusia 37 tahun itu dilakukan di kediamannya di Taman Aneka Baru, Sungai Udang, Khamis lalu. Bayaran upah RM10,000 diberikan kepada kumpulan pembunuh upahan yang diarah menyamar sebagai perompak untuk ‘melakonkan’ aksi rompakan sebelum membunuh suaminya.

Menurut sumber, isteri mangsa sebelum itu melaporkan kepada polis kediaman mereka dirompak sekumpulan lelaki yang turut menikam mati suaminya.

Bagaimanapun, soal siasat polis terhadap wanita terbabit membongkar rancangan licik dilakukannya apabila terdapat percanggahan keterangan direkodkan daripada wanita terbabit menyebabkan dia akhirnya mengaku merancang pembunuhan itu.

“Wanita itu yang disoal siasat mengaku mencari khidmat pembunuh upahan itu menerusi kenalan lelaki dan membayar wang pendahuluan kepada pembunuh upahan terbabit.

“Pada mulanya dia memberi alasan melakukannya (rancangan membunuh suami) kerana tertekan sering dipukul mangsa. Namun siasatan mendapati wanita itu sudah menaik taraf jumlah insurans sebelum kejadian (bunuh) berlaku,” katanya.

Ketua Polis Selangor, Datuk Arjunaidi Mohamed berkata, polis menerima panggilan daripada orang awam berhubung satu pergaduhan membabitkan sekumpulan lelaki yang menyebabkan seorang daripadanya terbaring berlumuran darah di kawasan rumah berkenaan jam 2.14 pagi Khamis lalu.

“Pasukan perubatan yang tiba di lokasi mengesahkan seorang lelaki berusia 41 tahun sudah meninggal dunia akibat 14 kesan tikaman,” katanya.

Arjunaidi berkata, isteri mangsa memaklumkan, dua lelaki berpakaian serba hitam dan memakai topeng serta bersenjatakan pisau masuk ke rumahnya melalui pintu hadapan sebelum menikam suaminya hingga menyebabkan kematian.

“Dakwa wanita itu, perompak menggeledah bilik dan rumah sebelum mengambil pelbagai beg tangan berjenama, barang kemas serta wang tunai sekitar RM40,000 dan melarikan diri menggunakan kereta BMW. Dianggarkan jumlah kerugian dialami kira-kira RM100,000,” katanya.

Bagaimanapun, polis menahan wanita berumur 37 tahun itu sekitar jam 10 malam, tidak sampai 24 jam selepas polis menerima laporan berhubung insiden kejadian rompakan itu.

Beliau berkata, suspek dipercayai membuat perancangan untuk membunuh suaminya sendiri kerana dendam.

“Dia berkomplot bersama empat lelaki berumur 20 hingga 36 tahun yang ditahan polis antara Jumaat lalu hingga kelmarin di sekitar daerah ini serta Senawang, Negeri Sembilan,” katanya.

Beliau berkata, wanita terbabit dan empat suspek direman sehingga 22 September ini dan kes disiasat mengikut Seksyen 302 Kanun Keseksaan kerana membunuh serta Seksyen 395/397 Kanun Keseksaan iaitu rompakan berkumpulan dengan senjata.


Jangan Jadi ‘Husna’, Cepat-Cepat Istighfar & Taubat Jika Terpaut Hati Pada Suami Orang, Tulisan Padu Wanita Ni Wajib Baca!

Perampas suami orang dalam kehidupan kita memang wujud. Jangan kata dalam drama sahaja, realitinya banyak kes yang semacam ni bertebaran di sekeliling kita.

Suami atau perampas, sama-sama bersalah dalam hal ini. Drama Jangan Benci Cintaku yang bersiaran setiap petang ternyata amat menyentuh naluri seorang isteri.

Watak ‘ Husna’ dipersalahkan bulat-bulat. Tulisan wanita ni, Nieza Termizi, memang padu. Banyak benarnya. Bagi yang dah mula terjatuh hati pada suami orang sila baca ni. Cepat-cepat sedar diri.

Sejak tak ada TV hampir 4 tahun lepas, saya dah jarang layan drama. Kadang-kadang mengganggu emosi sampai boleh masuk ke dunia sebenar kita.

Minggu lepas bersepah cerita pasal ‘Husna’ si perampas suami orang di medsoc. Saya pun buat sedikit homework. Cerita apa ni? Haha..

Kawan-kawan,

Memang wujud ‘Husna’ di dunia sebenar.

Jangan terkejut kalau ada ‘Husna’ yang kata,

“Allah yang datangkan perasaan sayang aku ni pada suami orang. Perasaan ni wujud sebab Allah yang bagi”

Astaghfirullah..jika begini alasan, saya yang bukan ustazah ni menyangkal sungguh-sungguh. Mengapa sandarkan perasaan yang wujud untuk suami orang itu dari Allah SWT? Bukan dari hawa nafsu sendiri atau dari hasutan syaitan kah?

Ya..memang Allah yang wujudkan perasaan cinta. Tetapi bukan semua yang kita perlu ‘layan’ itu benar. Ada yang datang dalam bentuk ujian. Apabila rasa yg datang itu salah secara fitrah, maka ia pasti akan ditambh hasutan iblis. Kalau kita tahu mana yang betul mana yang salah, kita tak akan ikut sewenang-wenangnya “rasa hati” yg sudah ditambah rencah oleh iblis laknatullah.

Allah izinkan semua perkara yang berlaku atas muka bumi ini. Yang baik dan yang buruk. Tapi setiap satunya adalah pilihan kita. Nak ikut nafsu atau nak ikut iman.

Jika benar, semua perkara maksiat akan disandarkan pada takdir Allah. Sama seperti golongan LGBT atau suka kaum sejenis.

“Allah yang wujudkan perasaan ni pada kami. Semua berlaku sebab Allah yang bagi”

Begitukah?

Sedangkan Allah dah bagi garis panduan. Yang halal tu jelas. Yang haram itu juga jelas.

Saya pernah dengar ceramah ustaz ketika saya di zaman remaja dulu. Ketika itu kita semua dibayangi indahnya cinta monyet. Masih segar di ingatan saya sampai sekarang. Ustaz kata,

“Perasaan cinta dan sayang kamu pada girlfriend/boyfriend itu semua HARAM. Zina bukan hanya pada mata, tangan, mulut dan kaki. Tapi zina juga wujud dalam hati. Rasa cinta dan sayang yang halal hanya wujud selepas kamu sah menjadi pasangan suami isteri”

‘Husna’ tidak dapat lepaskan perasaan itu bukanlah kerana Allah yang bagi perasaan itu kekal dalam hatinya, tapi kerana tidak mahu mengakui perasaan yang wujud itu HARAM. Terus-menerus menurut hawa nafsu dan ikut perasaan.

Mintalah pertolongan Allah dalam urusan hati. Cepat-cepat istighfar dan taubat jika benar hati telah terpikat pada suami orang. Fitnahnya jauh lebih besar dan dasyat jika diteruskan. Lari jauh-jauh. Kalau boleh, sejauh kutub utara dan kutub selatan. Sejauh langit dan bumi.

Pesanan buat ‘suami orang’

Jangan mudah memaniskan bicara pada wanita bukan mahram mu. Kadangkala kita cuma mahu mengusik, mahu berbual, mahu kenal-kenal. Tak sedar, ada hati yang rasa diperlukan. Ada diri yang rasa diberi perhatian. Ada pula yang sedang memintal harapan dan menaruh impian.

Demi Allah, saya tidak menolak poligami.

Namun, periksa semula bagaimana cara yang sebetulnya mengikut sunnah nabi. Adakah dengan berhubungan di belakang isteri?Adakah betul dengan bermesej atau berdating secara sembunyi-sembunyi? Bila bertemu berdua maka adalah yang ‘ketiga’.

Berbincang dengan isteri. Adakah menjadi keperluan untuk berpoligami? Emosi isteri bagaimana? Kemampuan pula sudah diperiksa? Masa depan dan perasaan anak-anak sudah diambil kira?

Fuhh…membebel panjang pula saya pasal kisah ini. Harapnya tersampaikan apa yang terbuku di hati.

InshaAllah Husna Husna yang wujud dalam dunia saya semuanya baik-baik. Seperti maksud namanya juga

Heh!

Heh!


Tiga Petua Simpan Daun Pandan Kekal Segar Dan Tidak Kering. Boleh Tahan Sebulan Jika Ikut Cara Ni.

Memasak memang mudah jika segala bahan-bahan masakan sudah ada di dalam peti ais dan masih segar. Bahan masakan seperti daun pandan adalah antara bahan utama dalam masakan. Boleh dikatakan dalam seminggu tu mesti ada menggunakan daun pandan sebagai masakan.

Jika beli pun, belum tentu daun pandan akan habis digunakan. Sayang pula asyik buang aje sebab kering.

Apa kata cuba petua ni, untuk daun pandan tahan lama dan kekal segar. Boleh tahan sebulan jika ikut cara ni. Tak perlu dah beli daun pandan.

Ikuti tiga perkongsian ini cara menyimpan daun pandan agar tahan lama.

Bekas

Hai salam semua harini Kak Ida nak share@ berkongsi cara penyimpanan daun-daun seperti daun kari, daun salam, daun limau purut, daun kunyit dan daun pandan serta daun kesum. Kalau kita simpan dalam botol macam ni simpan dalam petiais biasa jangan petibeku. Boleh tahan sampai satu bulan. Janji dah ambil tutup balik ya. kadang2 kita malas asyik nak beli jer kan simpan 3 @ 4 hari dah kering kecut..tapi klau buat macam ni insyaallah tahan lama dan daun2 pun sentiasa segar..tak payah basuh dan tak payah letak air …boleh lah cuba ya..
Love from Kak Ida- Mida’s Touch SG

Plastik wrap

Potong daun pandan bahagi dua(senang nak simpan). Kemudian cuci bersih. Keringkan dan bungkus dalam plastik wrap. Simpan dalam peti sejuk bahagian beku, Gambar dibawah ni aku simpan hampir sebulan. Ahamdulillah masih segar & bau wangi. Sesuai la untuk mereka yang tak dan nak tanam pokok pandan.biasa beli kat kedai 1 ikat tu banyak kan.bila letak kat luar @ simpan dalam peti ais bahagian biasa tu lama2 dia jadi kering pastu buang gitu je.dah jadi membazir kan. -Siti Madiha Marjuki

Plastik aiskrim

Kisar daun pandan dan ambik jusnya, simpan dalam plastik aiskrim, letakkan dalam tempat beku. Bila nak masak atau buat kuih, keluarkan awal awal. Boleh terus guna. Nanti jgn pula ada yang ingat ni aiskrim malaysia pulak. – Nor Hayati Bakar

Semoga bermanfaat!

Kredit: Nor Hayati Bakar, Siti Madiha Marjuki dan Mida’s Touch SG


Walaupun Sayang, Jangan  Terlalu Manjakan Anak Lelaki. Bimbang Nanti Tak Boleh Jaga Keluarga!

Orang kata kalau nak melentur buluh biarlah dari rebungnya. Nak ajar anak kena bermula sejak mereka kecil lagi.

Kata Ustazah Isfadiah Mohd Dusuki, jangan manjakan anak-anak lelaki kita di rumah dan wajib ajar mereka dengan pengurusan rumah tangga supaya senang untuk dia menguruskan rumah tangganya kelak.

Malah cara ini dapat mengajar anak lelaki lebih bertanggungjawab pada keluarganya.

Jangan manjakan anak lelaki

Ada sebabnya kita tak boleh manjakan anak lelaki. Mereka ini lah nanti bakal menjadi ketua keluarga.

Ada 7 sebab kenapa tak boleh manjakan anak lelaki secara melampau walaupun kita sayang pada anak kita

Kena ajar anak lelaki berdikari kerana tak selamanya kita ada di sisi.

Jangan manjakan  anak lelaki melampau. Didik mereka bahawa ibu bapa bukan orang suruhan.

Jangan manjakan anak lelaki sehingga menjadi ‘spoiled adult’.

p/s : Lebih 170,000 mak ayah belajar ilmu mendidik anak lelaki di Telegram Nota Parenting. Klik link ini untuk ke sana 👉 t.me/NotaTaufiqRazif


Melalui Ujian Rumah Tangga, Ada 2 Pilihan Pengakhirannya!

Laut yang mana tidak bergelora, bumi yang mana tidak ditimpa hujan, begitulah juga perumpamaannya dalam melayari alam rumah tangga.

Apa yang pasti, ada pelbagai jenis ujian dan ini dikongsikan oleh Firdaus Shakirin. Ini katanya,

Jenis-jenis ujian dalam rumahtangga…

1. Ujian Mertua

– Tak semua orang memiliki mertua yang baik…ada yang terpaksa berhadapan dengan mertua yang selalu mencari salahnya, memandang kelemahannya dan mencanang kekurangannya…hal kecil diperbesarkan mertua kerana mertua tidak boleh menerima dia seadanya…utk ujian ini, hanya ada 2 keadaan,

Pertama, isteri menceritakan layanan mertua kepada suami, suami juga nampak dan faham dengan situasi isteri, maka suami akan cuba menasihati ibunya untuk tidak berbuat sedemikian pada isterinya…jika orang tuanya masih meneruskan perbuatan itu, suami menjarakkan isteri dengan mertua untuk sementara waktu…

Kedua, suami menganggap isteri memperburukkan orang tuanya, suami tak nak dengar dan minta isteri jangan buat macam tu sedangkan apa yang dinyatakan isteri itu adalah perkara benar…isteri dipersalahkan suami, suami tak nak faham dan memilih untuk menyebelahi org tuanya 100%…untuk keadaan ni, hanya kesabaran si isteri yang menentukan berapa lama hubungan itu akan bertahan…

2. Ujian Ipar

– Tak semua orang juga memiliki ipar yang baik…ada pasangan, yang mempunyai ipar yang suka mencampuri urusan rumahtangga mereka…apa yang mereka lakukan, ke mana mereka pergi dan apa yg mereka beli, semuanya ipar ambik tahu dengan tujuan untuk menyampaikan perkara itu kepada seseorang…ipar kerap mencari salah pasangan adik-beradiknya kerana tidak serasi, tidak suka dan tidak puas hati kepadanya…ipar mengawal rumahtangga abangnya, kakaknya atau adiknya hanya kerana satu perasaan yang dipanggil dengki…

3. Ujian Kewangan

– Setiap pasangan pasti akan menghadapi ujian kewangan ini dalam beberapa tahun pertama setelah mendirikan rumahtangga…dulu, gaji bulanan yang diperolehi hanya untuk perbelanjaan seorang, tapi kini berdua…apa yang suami makan, isteri makan…apa yang suami pakai, isteri pakai…segala-galanya kena berkongsi…waktu ini, ada pasangan yang akan bergaduh sebab kewangan walaupun kedua-duanya ada pendapatan…maka, perancangan sebelum dan selepas mendirikan rumahtangga sangat-sangat penting bagi memastikan kewangan setiap pasangan itu teratur dan terurus…

4. Ujian Anak

– Expectation yang ada dalam setiap pasangan, iaitu bila berkahwin, kita akan dapat zuriat…anak ini rezeki, dan bila rezeki, maka Allah s.w.t tidak berjanji bahawa kita akan dapat apa yang kita impikan itu dengan segera…Allah s.w.t nak kita usaha dan sabar…Allah s.w.t hanya akan bagi rezeki anak bilamana Dia merasakan pasangan itu sudah bersedia untuk menerima kehadiran anak itu disisi mereka…ujian terbesar tentang anak ini ialah pertanyaan yang tiada hentinya daripada mereka yang berada di sekeliling pasangan tersebut…pertanyaan ini yg akan membuatkan pasangan tertekan dan terbeban…

5. Ujian Kecurangan

– Adakah kita dah mengenali pasangan sewaktu kita bercinta dengannya? Adakah kita betul-betul tahu luar dalam pasangan masa kita berkawan dengannya? Kita hanya akan mengenali siapa pasangan kita, perangainya dan tabiat pasangan bilamana kita dah sebantal dan sekatil dengannya…dia mungkin ada mengenali orang lain sebelum berkahwin dengan kita, dia mungkin rapat dengan rakan sepejabatnya atau dia mungkin ada bekas kekasih…dan kemungkinan dia masih berhubung dengan orang-orang ini sangatlah tinggi…gejala kecurangan ini perlu dibendung di awal perkahwinan supaya ianya tidak berlarutan dan berterusan…

Akhir kalam, ada pasangan yang mampu menempuhi kesemua ujian-ujian yang dinyatakan, ada yang tidak…bagi yang berjaya, mungkin sekarang mereka dah bahagia…bagi yang tidak, mungkin sekarang mereka dah berpisah…hanya 2 pilihan itu sahaja yang ada untuk sesebuah rumahtangga bila diuji Allah s.w.t…

Sumber : Firdaus Shakirin


“Ambillah Jalan sederhana. Beli Rumah Cukup Untuk Kita Berselisih Bahu Dengan Ahli Keluarga.” Deep Perkongsian Ini!


Bertahun-tahun Hidap Kencing Manis, Jangan Sampai Kaki Bertompok. Itu Petanda Serius, Dr Ni Dedahkan Agar Ramai Faham!

Bila ada sejarah dalam keluarga mengidap penyakit kencing manis, ada baiknya sesiapa pun lebih berwaspada dalam penjagaan kesihatan. Jangan tunggu hingga kaki terlihat bertompok-tompok hitam. Itu semua petanda serius!

Memahami maksud disebalik timbulnya kesan tompokok tersebut, Doktor ini jelaskan dengan detail.

Pengidap Kulit Klaros, Tolong Baca Pesanan ini!

Jika anda pesakit Kencing Manis, janganlah tunggu kaki jadi klaros seperti ni. Tompok-tompok hitam seumpama kulit ubi stelo (keledek) yang rosak adalah akibat dari Kencing Manis yang tidak terkawal. Klaros adalah dialek Kelantan yang paling tepat diberikan terhadap perubahan warna kulit itu.

Apa yang berlaku adalah, sel-sel melanin yang membina kecerahan kulit mereput dek kerana tindakbalas gula yang tinggi.

Selain dari sel-sel melanin, sel-sel saraf kulit juga terlibat. Dalam masa yang sama, akibat dari komplikasi kerosakan buah pinggang, hemosiderin yang sepatutnya dikumuhkan dari badan akan turut berkumpul di lapisan kulit. Warna Klaros akan semakin jelas kelihatan.

Pesakit Kencing Manis manis akan kelihatan tidak cantik akibat fenomena ini. Mereka akan cuba pelbagai cara untuk melindungi kulit kaki dari dipandang awek. Namun tidak akan berhasil kecuali mencegahnya sedari awal.

Kajian mendapati, kulit Klaros (Diabetic Dermopathy) adalah manifestasi kepada komplikasi Kencing Manis yang teruk.

Jika kulit sudah jadi klaros, menunjukkan bahawa pesakit tersebut sudah pun mempunyai komplikasi lain seperti kerosakan buah pinggang, kerosakan saraf dan kerosakan urat mata. Lebih menyedihkan kajian mendapati separuh dari mereka (53%) boleh dikesan mempunyai sakit jantung! Menggerunkan..

Semua komplikasi ini berlaku secara senyap. Mengambil masa bertahun tanpa disedari akibat dari kedegilan pesakit.

Justeru, bertindaklah dengan segera sebelum terlambat. Dengarlah nasihat dari doktor yang ahli apabila anda menghidap penyakit kencing manis. Ambil ubat, jaga pemakanan dan kekal gaya hidup sihat adalah kunci utama.

Jangan mudah cair bila penjual produk sampah mula memujuk anda walaupun mereka menggelarkan diri sebagai pejuang kesihatan sekalipun.

Kami yang berada dibidang perubatan ini tidaklah terlalu ego menggelarkan diri sebagai ahli pun. Tetapi setidak-tidaknya boleh memberi pilihan konsultasi kepada anda untuk menuju taraf kesihatan yang lebih baik bersandarkan kepada bukti-bukti kajian seluruh dunia. Bukannya testimoni sendiri yang syok sendiri melalui testimoni para agen yang ingin meningkatkan jualan!

Sekian infosihat dari suhazeli.com


Nak Hilangkan Jeragat. Ikuti 7 Tips Agar Wajah Kembali Licin!

Sekiranya anda adalah salah sorang daripada mereka yang mempunyai masalah jeragat, anda pasti gusar dan panik berdepan dengan masalah tersebut. Betul kan? Kita serupa tau..
.
Kak Maya suka sangat untuk berkongsi dengan anda semua 7 tips yang sangat-sangat berkesan untuk hilangkan jeragat supaya anda tidak lagi hidup dalam trauma kerana masalah jeragat ini.
.
.
Tetapi sebelum tu, jom Kak Maya kongsikan dengan anda apa sebenarnya jeragat ni. Kak Maya yakin dan percaya anda sudah betul2 kenal dengan jeragat ni kan?
.
Jeragat atau bintik kecoklatan ni terhasil dari pendedahan kulit kita terhadap cahaya matahari.
.
Habitat jeragat ni pada kulit yg kering kontang serta tandus. Aik? Mcmna plak tu kak Maya? Gini syg2 yg comey sekalian, semakin kulit kita kering, makin kusam, berjemur pula bawah sinar matahari, makin segar dan riang cik jeragat membiak dan beranak pinak pada kulit tau.
.
Sebenarnya jeragat ni sel/pigment kulit yang gelap. Kalau buat tak kisah, sekejap jer cik jeragat ni bertompok satu muka.. Boleh haru hidup tau…
.
.
Dah check anda jenis kulit yang macam? Jika kulit jenis kering, anda wajib tahu dan teruskan baca sampai habis. Sebab tips ini memang Kak Maya nak kongsikan hanya dengan anda sahaja!
.
.
Tips #1 : Cuka Epal ( Apple Cider )

.
Kak Maya kerap juga amalkan tips ni seminggu sekali dan sememangnya cuka epal ni banyak sgt kebaikannya.
.
Caranya:

Campurkan 2 sudu cuka epal dengan separuh cawan air. Celup kapas muka dan gosok lembut seluruh muka… nak lajak ke leher pon okay sgt… agak2 seminit ke 2 minit mcm tu, bilaslah. In shaa Allah, tips ini sememangnya berkesan untuk masalah jeragat.
.
Namun perlu diingat, jangan gosok terlalu kuat atau terlalu lama. Cuka epal kan dia bersifat asid dan boleh mengakibatkan hakisan pada kulit muka. Amalkan macam Kak Maya buat, seminggu sekali pun sudah mencukupi. In shaa Allah.
.
Klau syg2 rajin dan nak buat hari2, syg2 boleh buat cuba buat masker muka dgn campurkan 1 sudu kecil cuka epal dgn 1 sudu besar madu. Kacau rata dan sapu rata pada muka 15 ke 20 min.. pastu bilas dgn air suam… mmg kulit akan rasa segar dan bersih… mmg besttt sgt…
.
.
.
Tips #2 : Kulit Kayu Manis Bersama Madu Asli.
.
Bab campur madu ni paling best!
.
Caranya :

Campurkan setengah sudu kecil serbuk kulit kayu bersama dengan setengah sudu kecil madu asli. Kacau bagi dia betul-betul sebati. Jadikan campuran tu sebagai masker dan pakailah kat muka. Biarkan selama setengah jam sebelum dicuci muka sehingga bersih dan hilang masker tersebut.
.
Amalkan tips ni 2 kali seminggu. In shaa Allah, anda sendiri akan dapat rasa perubahannya. Jeragat pada muka akan semakir pudar dalam masa yang singkat.
.
Paling bestnya adalah tips ini dapat menghalang pertumbuhan jeragat yang baru. Wow!
.
.
.
Tips #3 : Lemon

.
Asid dan Vitamin C yang ada dalam lemon sebenarnya mampu untuk menghilangkan jeragat dalam masa yang singkat.
.
Caranya :

Dapatkan sebiji lemon dan potong. Sapukan ke muka. Biarkan sapuan tersebut selama 15 minit dan bilaslah selepas itu.
.
Amaran keras : Jika kulit anda jenis kulit yang sensitif, tips ini tidak sesuai untuk anda amalkan. Lemon bersifat asid. Habis merah pedih muka nanti. Susah pulak Kak Maya nanti. Huhu~
.
Boleh amalkan seminggu sekali juga tau..
.
.
.
Tips #4 : Daun Lidah Buaya.

Caranya :

Banyak khasiatnya lendir daun lidah buaya ni… sayang2 cuma potong kulit luar hingga lendirnya keluar dan sapu rata pada kulit.. Biarkan setengah jam, kalau nak pakai trus masa tido lagi bagus sbb lidah buaya ni ada bahan aleosin yg boleh merawat pigmentasi… lagi pon boleh sejuk 1 muka..mmg best!
.
Syg2 boleh amal setiap malam klau rajin…
Daun lidah buaya yang lebih tu jangan buang tau, letak dalam peti ais untuk digunakan pada hari2 berikutnya…
.
.
.
Tips #5 : Minyak Zaitun Dara.
.
Caranya :

Ambil 2-3 titik minyak zaitun dara sapu ke seluruh muka… urut lembut secara membulat.. biar beberapa jam sebelum bilas bersih.
.
Minyak zaitun ni mmg sangat byk khasiat, antaranya bertindak sebagai antioksida untuk baiki kulit muka yg rosak dan kulit jadi anjal remaja..
.
.
.
Tips # 6 : Kurang makanan Merapu dan banyakkan minum air.
.
Sekarang ni musim org berdiet dan turunkan berat badan. Kalau syg2 semua perasan, bila kurang ambil makanan tidak khasiat dan ambil byk makanan bernutrisi tinggi seperti sayuran dan buahan serta minum banyak air, kulit muka akan jadi cerah dan licin.
.
Ini kerana toksin2 dari organ kulit berjaya disingkirkan dgn sempurna dan menjadikan kulit sihat dan secara tidak langsung jeragat pon boleh berkurangan.
.
.
.
Tips # 7 : Kurangkan penggunaan makeup yg tebal dan WAJIB cuci muka sebelum tidur.
.
Awas jika syg2 jenis suka make-up tebal. Penggunaan barang make-up yg tiada piawaian secara berterusan boleh menimbulkan masalah dlm beberapa tempoh penggunaan. Lebih2 lagi barang make-up yg dibeli dalam saiz besar, kita xperasan tarikh luputnya, akibatnya kulit menjadi rosak dan berpigment.
.
Itu sebabnya sangat penting untuk mencuci muka sebersih- bersihnya sebelum tidur untuk semua kekotoran dan membenarkan tubuh membaiki kerosakan kulit waktu kita tidur.
.
Pencuci muka yang paling sesuai adalah yang mengandungi banyak bahan semulajadi yang mampu membersihkan dan merawat kulit secara lembut…
.
.
.
In shaa allah jika amalkan semua tips ni, kulit syg2 akan bertambah sihat, cerah bermaya tau!
.
Jangan pulak terkejut kalau jeragat syg2 boleh hilang tau!
.
Jom sama2 tag dan share kepada kawan2 yang kita sayang. Perkongsian syg2 mungkin boleh mengubah keyakinan dan emosi mereka, in shaa Allah..dengan izin Allah!

Kredit: HQ Cantik Jelita


“Duit KWSP Simpan Emas Boleh.” Rupanya Begini Cara Betul Jana Duit, Pakar Kewangan Ini Jelaskan.

Tak lama lagi pada 20 april rakyat Malaysia akan memohon permohonan pengeluaran KWSP sebanyak RM10K.

Ramai yang teruja tapi ada juga keliru untuk untuk membuat pengeluaran atau tidak.

Tak perlu pening-pening kepala, ikuti penjelasan pakar kewangan ini, Azizul Azli Ahmad.

DUIT KWSP SIMPAN EMAS BOLEH?

Begini dik,

Adik kena faham setiap tabung ini dan jenis jenis instrument pelaburan sebelum adik nak melabur.

1. Tabung KWSP adalah tabungan ‘paksa’ oleh setiap negara agar rakyatnya bila dah tua tak hidup merempat dan susah sebab tiada simpanan.

Semua kerajaan buat benda sama. Paksa kita dan majikan mencarum untuk kita.

2. KWSP siap bagi dividen setiap tahun pada penyumbangnya agar simpanan adik berganda.

Emas tiada sifat ini. Duit yang kita simpan dalam emas akan ‘mati’ dalam emas. Macam kita beli tanah lot. ‘Duit dalam tanah’ saya istilahkan.

3. Bagi saya emas adalah penyimpan nilai yang baik, bukan pelaburan yang baik. Ia simpan nilai duit kita kesan inflasi atau susut nilai. Maka ada duit lebih, simpanlah emas.

Duit KWSP bukan duit lebih pada saya.

4. Emas juga pelaburan jangka ‘sangat panjang’ pada saya. Ketika kita ingin jual kembali ada perbezaan nilai antara harga jual dan beli.

5. Jika kita tukar RM10,000 kepada dinar emas, kita boleh beli 10 Dinar pada harga RM11,149 hari ini. Berapa nilai jangkaan 10 dinar ini 20-30 tahun akan datang?

Apakah akan lebih baik dari KWSP?

Sebagai bandingan,

Jika kita kekal menyimpan RM10,000 dengan kadar 5.6% selepas 20 tahun akan menjadikan duit kita RM30,568.80

Jika kita biarkan selama 30 tahun dengan kadar 5.6% duit kita akan jadi RM53,446.20 sahaja.

6. Maka kita kena tanya diri kita, emas 10 dinar yang kita beli hari ini bolehkan gandakan jadi sebanyak ini atau tidak?

Apakah kita yakin kita tak akan bawak dinnar ini jual kembali atau pajak dalam tempoh 20-30 tahun lagi?

Adik adik,

Kalau adik adik nak keluarkan juga KWSP tak perlu cipta apa apa alasan.

Keluarkan sahaja. Itu duit adik adik.

Kita akan cipta macam macam alasan sebab kononnya duit kita.

“Duit aku, ikut suka aku la. Nanti mati tak sempat merasa”.

“Dik, kalau adik meninggal anak bini, mak ayah akan sempat merasa duit adik. Hidup ini bukan untuk kita sahaja, hidup untuk jana pahala juga”.

Abang walau selalu tulis galakkan orang BELI EMAS dan simpan. Abang tetap tak galakkan kengkawan abang guna duit KWSP ini.

Nak keluar, keluarkan sahaja. Jangan cipta alasan nak beli emas atau gelang pulut dakap.

Nanti orang tahu kita tak faham kira kira. Biar muka kita lawa, janji nampak bijak.

Sumber: Azizul Azli Ahmad
Penyimpan Emas Juga


Datin Shahida Kongsi 15 Tahun Lalu Menyewa, Berniaga Pasar Tani. Sekarang Ada Rumah Sendiri. “Semoga Terus Beri Inspirasi”- Netizen

15 Tahun Lalu Menyewa, Berniaga Di Pasar Tani. Sekarang Ada Rumah Sendiri. “Semoga Terus Beri Inspirasi”- Netizen

Siapa sangka hidup yang dahulunya susah boleh berjaya, malah mampu bina rumah agam yang hebat untuk anak-anak diami.

Itulah yang dirasai oleh usahawan berjaya Datin Seri Nur Shahida Rashid menerusi perkongsiannya di Instagram, mengimbas kembali perjalanan hidupnya 15 tahun lalu.

15 tahun lepas banyak yg saya belajar dari sebuah kehidupan……

bersyukur kepada Allah sentiasa beri rezeki pada kami……semoga legasi perniagaan ini dapat diwarisi anak2 saya dan dapat membantu ramai oramg yg memerlukan…

Dalam video yang berdurasi itu, Shahida yang juga merupakan isteri kepada usahawan Datuk Aliff Syukri dilihat sedang duduk bersama sambil berbual dan memerhatikan kediaman mereka.

Tulisnya dalam perkongsian tersebut, itu menjadi rutin mereka setiap petang duduk sembang di tembok sambil memandang rumah, tak percaya yang mereka sudah memiliki rumah sendiri.

Berbeza dengan 15 tahun lalu, mereka hanya bekerja di pasar tani Seksyen 13 Shah Alam untuk menjual jamu dan hanya menyewa ketika itu. Malah, nak beli langsir pun tak mampu dan hanya menampal surat khabar di dinding rumah.

Perkongsian Shahida mendapat perhatian pengikutnya yang mengakui hantaran tersebut memberi motivasi buat mereka untuk sentiasa berusaha dan tidak putus asa.

Terdahulu, Shahida dan Aliff mendirikan rumahtangga pada 2008. Mereka dikurniakan lima orang anak iaitu tiga lelaki dan dua perempuan.

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


Tak Jemu Mata Memandang, Rumah Penenang Jiwa, Lelaki Ini Deko Rumah Berek PDRM, Bagaikan Kondo Mewah!

Jika ditanya semua orang, tentu inginkan sebuah rumah yang cantik dan kemas. Biarpun rumah itu, bukan milik tetap, namun tak salah untuk tatahias agar kelihatan cantik pandangan mata.

Baginya biarpun duduk di berek PDRM iaitu kediaman sementara, ia tidak menjadi alasan untuk beliau dan isteri mencantikkan kediaman tersebut.

Nyata, hasil sentuhan kreatif pasangan ini, kediaman berek ini, kelihatan bagaikan kondo mewah!

Ikuti perkongsian beliau.

Saya kongsikan teratak sementara kami di Berek PDRM.
Kebanyakkannya barang Ecoshop RM2.10.
Saya pernah kongsikan sebelum ini.
Ini hasil final kami.

BAHAGIAN DAPUR

RUMAH BERI KETENANGAN JIWA

“Bila ditanya tak membazir ke buat cantik-cantik? Kami senyum je, kami perlukan ketenangan dan keselesaan. Kalau hidup sekadar hidup, babi dihutan pun hidup. Jika suatu hari kami diarah berpindah, itu adalah rezeki penghuni baru. Insya Allah kami akan sedekahkan kepada siapa yang bertuah”.

Balik kerja penat-penat, tengok rumah kemas, hilang rasa penat.

Sekarang musim covid, banyak masa dirumah. Kalau rumah bersepah dan tak kemas, tak tenang wey….


“Lain Macam Gred Budak-Budak Sekarang Ye” Ibu Kongsi Report Card Anak Semua ‘E’

Bila dibandingkan pendidikan zaman kita dulu-dulu dengan anak-anak sekarang, banyak perbezaannya. Terutamanya dalam sistem pemarkahan atau gred yang digunakan.

Baru-baru ini ada seorang ibu memuat naik video di laman tiktok miliknya tentang report card atau buku laporan anaknya yang bersekolah tadika. Alangkah terkejutnya apabila dalam buku laporan sekolah tersebut anaknya mendapat semua ‘E’!

Jika diikutkan pada sistem pemarkahan pada zaman dahulu, gred E merujuk kepada gred yang rendah dan hampir gagal. Tetapi lain pula masa kini! Difahamkan, maksud di sebalik gred E yang diperolehi anaknya itu merujuk kepada ‘Excellent’ ataupun cemerlang dan bukannya seteruk yang disangkakan.

Malah wanita itu turut sama berasa lega sebaik sahaja mendapati gred tersebut membawa maksud lain daripada jangkaannya.

Meninjau di ruangan komen, rata-rata juga meluah rasa terkejut melihat keputusan ‘E’ adik tersebut, dan turut sama terhibur melihat reaksi wanita itu dan memahami perasaannya yang terkejut dengan gred E yang memenuhi buku laporan tersebut.


“Sekejap Dah Besar. Sejuk Mata Tengok Anak Dididik Tutup Aurat. Sopan & Manis.” Penampilan Anak Aaron Aziz Dipuji Ramai!

Lama tak dengar berita pelakon sasa,  Dato’ Aaron Aziz. Walaupun tidak nampak kelibatnya, namun sehingga kini dia antara yang masih lagi menjadi pujaan ramai peminat.

Meninjau akaun Instagram nya, ayah kepada tiga cahaya mata ini ada memuatnaik gambar anak-anak nya, Danish Anaqi, Dahlia Arissa dan Dwi Ariana.

Rupa-rupanya masing-masing sudah meningkat remaja dan memiliki wajah yang manis sama seperti ibu dan bapanya.

Menurut Aaron, anaknya Danish sedang bercuti namun dia tidak dapat berjumpa kerana anaknya terbang ke Singapura untuk menziarahi pusara neneknya. Ketika neneknya meninggal dunia, Danish berada di Jepun meneruskan pengajiannya.

Terasa cepat sekali masa berlalu, anak-anak yang dahulunya kecil sudahpun besar semuanya.

Menyedari suatu hari nanti, semua anak-anak yang lain juga bakal menyambung pelajaran ke luar negara, Dato’ Aaron mengharapkan agar anak-anaknya ini sentiasa dalam lindungan Allah.

Selain teruja melihat anak-anak Aaron yang sudah besar, rata-rata memuji penampilan mereka.

” Pandai Aaron didik anak-anak. welldone abang Aaron dan kak D, teruskan mendidik your daughters menjaga aurat. Semoga anak anak berjaya dunia akh1rat.. “

” Sekejap je rasa dia orang dah besar, macam baru je lagi tengok anak-anak Aaron kecil kecil. Ingat lagi dalam program tv, si kecik tu jual keychain yang dia buat sendiri.. “

” Tetiba macam dah besar semua, beautiful siblings. Danish dah macam Japanase boy pulak. May success be with all your children.. “

” Abang dah lain. besar dah anak anak abang Aaron. Bangga tengok, anak anak dididik tutup aurat. Sopan dan manis semuanya.. “

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Berapa banyak agaknya yang adik-adik BK kita ni tahu pasal kartun popular tahun 90-an dan awal 2000. Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Viral Anak Bersila Di Lantai Pam Minyak, Netizen Tetap Puji Usaha Ayah Ni Beri Yang Terbaik!

Walau susah bagaimana pun hidup yang dilalui oleh seorang ayah, namun bab untuk menyediakan keperluan anak-anak akan menjadi keutamaannya. Sebaik mungkin akan cuba dilunaskan, mencari rezeki siang malam untuk melengkapkan keperluan harian anak-anak dan keluarga.

Ini sebagaimana tular video menyaksikan seorang ayah yang membawa dua orang anak menaiki motosikal berhenti di stesen minyak dengan kenderannya sarat membawa  barang-barang keperluan harian.

Ketika itu, difahamkan si perakam  berada di dalam kereta yang kebetulan sedang menunggu giliran untuk mengisi minyak di pam minyak yang sama.

Terpaksa Letak Anak Di Bawah

Melalui video tersebut, jelas dapat dilihat di kiri kanan motosikal sarat bergantungan dengan barang keperluan keluarga yang baru dibeli untuk di bawa pulang ke rumah. Namun ketika ayahnya ingin mengisi minyak, mungkin disebabkan tiada orang lain boleh mendukung anaknya, dilihat bayi tersebut terpaksa di letakkan di lantai stesen minyak tersebut.

Dengan tindakan sedemikian yang jarang kita lihat dilakukan, pasti ada sebab kukuh si ayah merasakan tindakan tersebut paling selamat untuk anaknya ketika itu.

Netizen turut bersangka baik dengan tindakan yang dilakukan oleh bapa tersebut yang mungkin bimbang jika dikendong semasa mengisi minyak akan merbahayakan keselamatan anaknya.  Apatah lagi jika diletakkan di atas motosikal, pasti akan jatuh.

Malah netizen juga memuji ayah anak tersebut, mereka merasakan meskipun kehidupan yang agak sukar bagi keluarga ini, namun naluri ayah yang inginkan terbaik untuk anak-anaknya telah membeli pelbagai barang keperluan keluarga termasuklah pampers.

Hal ini cukup menarik perhatian netizen dan tidak kurang juga turut mendoakan dimurahkan reeki buat keluarga ini.

“Hebat bapak die beli pampers sgala. Berjaya beli mcm2. Amik anak lg. What a good father. Hes trying! Smoga allah murahkan lg rezeki.” Komen netizen.

“positif la, ayh nya nk pegang tapi nk isi minyak .. nk letak atas moto lg bahaya blh jatuh .. 🥰🥰🥰🥰 kita doakan smoga mereka dpermudahkan urusan.” Tulis yang lain pula.

Tidak kurang juga memuji bayi tersebut, “tp baby tu behave sgt.. kalau ank ak ni die dh merangkak jauh dh isikan cust lain pnya minyak😌”

“letak atas lagi risiko kalau terjatuh . baik letak bawah , dia pun faham , haha behave betuii .. semoga selamat semuanya buat keluarga abang tu .. 😁” komen yang pula.


Bapa Meraung Cari Anak Tak Jumpa Di Sekolah, Rupanya Salah Sebut Nama, Patutlah Tak Jumpa.

Patutlah tak jumpa anak di sekolah, rupanya salah sebut nama. Begitulah situasi mendebarkan yang dilalui oleh seorang bapa apabila anaknya dikatakan’hilang’ di sekolah.

Biarpun kejadian itu sudah berlalu 4 tahun, bapa ini masih mengingati kejadian itu. Dia yang tidak sempat mengambil anaknya di sekolah telah meminta pertolongan rakannya untuk mengambil anaknya.

Namun akibat salah sebut nama, rakannya tidak menjumpai anaknya di sekolah berkenaan. Hakikatnya anak tidak ke mana-mana hanya berada di sekolah menunggu kedatangannya.

Coretannya itu meraih perhatian wargamaya hingga ada yang cemas membacanya. Ikuti lanjut perkongsian ini.

Ini anak perempuan saya, Ericka El Zehra. Hari ini 1 Ogos hari ulang tahun kelahirannya yang ke 12.

Sempena hari ulang tahun kelahirannya hari ini, ada 1 cerita yang meruntun jiwa saya selaku ayah beliau ingin saya kongsikan kepada kalian pembaca.

Terima kasih kerana membaca.

Kejadian berlaku sekitar tahun 2018, sewaktu Zehra darjah 2. Masa tu saya bertugas sebagai perisik dengan menyamar sebagai pemandu teksi.

Hari Khamis, lepas turunkan dia di sekolah dalam jam 12 tengah hari, saya dapat penumpang pi airport. Dah turunkan penumpang kat airport saya pun terus masuk line Q untuk dapatkan penumpang yang keluar dari airport. Bajet saya mungkin jam 5 dapat la penumpang yang nak hala ke KL.

Kira sempat la nak pick up dia balik dari sekolah. Sekali, penumpang yang saya dapat tu nak pi Klang. Masa tu tak ada pulak penumpang lain yang nak pi KL. Kalau ada boleh swap dengan penumpang teksi lain. Tapi biasanya gagal main swap swap ni sebab jarang ada teksi yang sukarela nak pi Klang, melainkan rumah pemandu teksi tu belah-belah hala ke Klang.

Dah tak ada pilihan lain terpaksa juga ambil penumpang nak ke Klang tu. Masa tu memang tak sempat dah nak rushing balik sebelum 6.30 petang. Dalam perjalanan ke Klang tu mesej ke cikgu Zehra, minta cikgu maklumkan ke dia yang saya tak boleh ambil dia balik sekolah, sebaliknya kawan saya yang akan datang jemput dia.

Dalam masa yang sama mintak juga nombor fon Pak guard dari cikgu. Lepas tu cikgu reply kata ok dan cikgu forward nombor Pak Guard.

Lepas turun penumpang dekat Klang, nak setting cun cun ni. Call Pak Guard, cakap kawan saya akan jemput anak saya. Minta Pak Guard tolong tengokkan anak saya.

Lepas tu saya hantar gambar anak dekat Pak Guard melalui wasap. Kemudian call kawan minta tolong pick up anak saya. Tapi masalahnya kawan saya tak pernah pulak tengok anak saya. Saya pun bagi la gambar dekat wasap dia.

Lepas setting semua ok, saya berasa sedikit lega. 6.30 petang kawan saya wasap, cakap tak jumpa anak saya. Saya cakap ke dia tunggu sekejap sebab anak saya tu lepas habis kelas dia suka meronda dulu dalam sekolah dengan kawan dia.

6.40 petang kawan saya call, cakap anak saya tak ada dekat sekolah. Dia pass fon ke Pak Guard, Pak Guard pun cakap anak saya tak ada dekat sekolah. Saya dah menggelabah.

Bini saya?? Dia tak terlibat sebab dia dekat kelas Perkim. Kalau bagitahu dia, keadaan akan jadi semakin tak terkawal.

Sambung balik. Bayangkan, 6.40 petang saya melekat dekat Federal Highway. Saya dalam kereta dah meraung macam nak gila. Macam mana Zehra boleh tak ada dekat sekolah? Dia ikut siapa? Tak boleh nak explain dah macam mana perasaan masa tu.

Dipendekkan cerita. Lebih kurang jam 7 lebih saya sampai di sekolah. Ternampak Pak Guard dan kawan saya sedang berbual di luar pagar sekolah. Berdecit tayar teksi saya brek depan pagar. Lantas mendapatkan mereka berdua.

Belum lagi saya sempat saya buka mulut untuk mulakan perbualan, terdengar suara kanak-kanak dari belakang pondok guard.

“…Yeaaaa ayah kite dah sampai…”

Suara Ericka El Zehra.

Pak Guard dan kawan saya tercengang.

“.. Tadi Pakcik tanya kamu, kamu nama Zahra ke, kamu cakap ‘tak’…kenapa??” Soal Pak Guard kepada Zehra.

Dengan muka blur, hidung kembang kempis, Zehra pun balas, “..Kan name saye Zehra. Eje Z E H R A, ZEHRA. Tapi pakcik cakap ZAHRA, haa Z A H R A. Kan tak sama bunyinye, ZEH dengan ZAH tak same la..haa bukan saye la tu..”

Kami bertiga tepuk dahi.

Dalam kereta (teksi) dia sambung lagi.

“..Tadi kan Zehra dengan kawan kita orang sama-sama la tolong Pakcik Guard cari pelajar nama ZAHRA tu. Sampai dalam tandas kita orang cari, panggil ZAHRA ZAHRA ZAHRA tapi takde pun..”


Demi Keselamatan Keluarga, Suami Ni Terpaksa Buat Khemah Luar Rumah Untuk Asingkan Diri!

Perkongsian ini diharap dapat menyentuh hati-hati mereka yang masih ingkar keluar rumah tanpa sebarang urusan agar sedar betapa pentingnya ikut arahan untuk membendung penularan virus Covid-19.

Hakikatnya betapa orang lain kini berasa bimbang dan mahu penularan virus covid-19 dapat diputuskan rangkaian penyebarannya.

Ini sebagaimana yang dikongsikan oleh Kekda mengenai jirannya yang merupakan  SB PDRM yang mengambil langkah tinggal di luar rumah demi mengasingkan diri selepas setiap kali balik kerja.

Jom baca perkongsian penuh daripada Kekda ini.

Saat kita masih lagi keluar rumah tanpa sebarang urusan penting dan tanpa rasa bersalah, ketahuilah, jiran Kekda seorang SB (Special Branch PDRM) terpaksa duduk diluar demi keselamatan anak2 dan isterinya 😢.

Balik rumah dari bertugas terus mandi diluar rumah, tanpa masuk rumah pun. Dan duduk didalam Khemah yg beliau sendiri pasang untuk asingkan diri dari anak2 dan isteri beliau.

Sedangkan beliau sedaya upaya mengikut step2 precaution sedaya mampu ketika bertugas diluar sana ditempat orang ramai dari terkena jangkitan virus tersebut.

Lebih memilukan, bila beliau dan pasukannya ke tempat seperti kedai di dalam kampung, rata2 jawapan orang awam :

“Kami ni dah tua, COVID tak nak dah kat kami. Kalau kena pun mmg nak mati dah dengan usia kami ni. “

Orang yg cakap macam ni dia tak tahu kot macam mana keadaan meninggal dengan sakit COVID19 ni hmmm.

Belum lg part orang ramai masih bawak anak2 keluar pegi beli barang mcm takde apa2.

Sebak pilu tengok para FRONTLINERS usaha betul2 utk kekang situasi ni dari jadi makin teruk. Tapi rakyat / orang awam, masih ada yg tak cakna dan tak peduli.

SELFISH ! Tolonglaa saat korang masih berpeluang duduk bersama keluarga, ingat barisan hadapan negara yg terpaksa berkorban sebegini rupa untuk kesejahteraan kita semua.

TOLONG, TOLONG PRIHATIN 🙏🙏😞

**Buat jiran Kekda, Abg Din, anda adalah hero negara. Buat Kak Ta dan anak2, sesungguhnya kalian adalah insan yg hebat . Kalian semua adalah yg terhebat 🙏♥.

#KekdaShare
#StayAtHomePlease

Kredit: eyda sukiman


Peluk Anak Sekurang-kurangnya 4 Kali Sehari, Tu Ada Sebabnya! Pakar Parenting Ni Jelaskan.

Pelukan daripada seorang ibu atau ayah kepada anak-anaknya adalah sebagai tanda ungkapan kasih dan sayang. Bahkan pelukan itu, bukan sahaja memberi kebaikan kepada anak agar rasa diri mekera disayangi malah kita sebagai ibu dan ayah juga mendapat manfaatnya.

Ini dijelaskan oleh Encik Najmi Nawawi yang juga sangat aktif menulis dalam aspek parenting. Menurutnya, minimum kita perlukan 4 kali pelukan sehari dan sebaik-baiknya 12 pelukan setiap hari. Jom ketahui lanjut tentang ini untuk manfaat bersama.

Jangan kita sangka mempelajari ilmu parenting akan memberi kebaikan kepada anak-anak semata-mata. Kerana sebenarnya, kita juga mendapat impak yang sangat positif dari ‘parenting’ yang dibina khususnya dari sudut emosi.

Ramai ibu bapa yang suka mencari dan sangat mencintai ilmu parenting. Berusaha dan tidak kenal erti putus asa dalam mendidik anak-anak ke arah matlamat yang dikehendaki. Suka untuk ke majlis ilmu dan juga membaca artikel-artikel keibubapaan demi masa depan anak-anak.

Namun sedarkah kita, dalam kita berusaha bersungguh-sungguh dalam dunia ‘parenting’ sebenarnya kita juga memperoleh manfaat yang sangat besar daripadanya.

Contohnya, kita akan rasa sangat tenang setelah memeluk anak-anak. Inilah antara manfaat besar yang kita peroleh dari dunia parenting. Sebab itu kalau kita berasa dalam keadaan tertekan atau penat, jika kita peluk anak, kita akan menjadi tenang.

Sebenarnya kita memerlukan 4 pelukan sehari untuk ‘survival’, kita perlukan 8 pelukan sehari sebagai ‘maintenance’ dan kita memerlukan 12 pelukan sehari untuk ‘growth’.

1. Pelukan kurangkan rasa bersalah terhadap anak.

Umpama sebuah ‘antidote’ untuk rasa bersalah. Dalam pelukan, hanya ada kita dan anak. Satu jalinan yang unik yang mampu mengubati, tanpa ganguan gajet dan lain-lain. Mungkin ada masanya kita rasa tidak adil dalam pembahagian masa berkualiti untuk anak-anak. Maka dengan pelukan itu, rasa bersalah terhadap anak-anak mampu diubati dan bertukar menjadi motivasi untuk terus membaiki diri.

2. Pelukan juga kurangkan stress.

Dalam kepenatan seharian mencari rezeki untuk keluarga, penat dan letih dengan cabaran dan masalah tempat kerja. Memeluk anak amat membantu untuk memberi kita kebahagiaan dan melupakan dunia masalah. Ianya umpama ubat untuk mengurangkan manifestasi fizikal stress. Tindakan ini juga boleh dipanggil sebagai ‘hug-break’, dan kajian membuktikan 20 saat sudah memandai untuk mengurangkan rasa stress.

3. Pelukan tambah keyakinan diri.

Jika mahu menambah keyakinan diri sendiri, percayalah ia boleh dilakukan dengan memberi pelukan pada anak kita. Semasa memeluk anak, hormon cinta atau lebih dikenali sebagai oxytocin akan meningkat. Kajian membuktikan bahawa oxytocin mampu meningkatkan daya keyakinan tinggi individu. Pelukan ialah lambang kecintaan dan kepercayaan. Ia juga membuatkan kita rasa lebih yakin dengan peranan kita sebagai ibu bapa! win-win!

4. Bantu kita untuk elak jatuh sakit

Umpama immune-booster harian yang sangat berkesan. Itulah pelukan, yang boleh menguatkan imunisasi diri dan dalam masa yang sama merendahkan tekanan darah dan ‘heart rate’. Merehatkan otot-otot badan yang seharian penat bekerja. Apabila keperluan emosi kita dilengkapi dengan pelukan kepada anak, ia menyelamatkan kita dari menjadi ’emotional eater’ yang boleh buat kita gemuk.

5. Pelukan memberi kebahagiaan.

Menghadapi hari yang sukar? Maka pergi kepada anak anda dan peluklah anak anda. Ia mungkin satu-satunya terapi yang boleh mengembalikan hari anda kepada lebih baik. Level oxytocin yang tinggi mampu membaiki mood dan memberi perasaan positif seperti kegembiraan. Hormon gembira ini mampu mengatasi rasa tidak tenang dan serabut seterusnya menukarnya kepada perasaan seronok. Pelukan menambah kemampuan diri untuk mengurus emosi dan perasaan.

p/s : Banyak kajian sudah membuktikan pelbagai kebaikan dalam pelukan. Lagi banyak kita memberi pelukan, lagi banyak manfaat kita perolehi. Pergi peluk anak anda sekarang!


“Arwah Mak Pesan, Buat Apa Simpan. Dah Beli Guna. Bukan Boleh Bawa Mati.” Deep Nasihat Ni.

Dunia ini bukan tempat untuk kita ‘menikmati’ sepuas-puasnya kehidupan ini. Dunia ini adalah tempat percaturan manusia untuk mencari bekalan selepas kematian.

Ramai tidak menghiraukan urusan mengingati kematian seolah-olah merasakan kematian itu ditulis untuk orang lain. Akibatnya, mereka tidak bersungguh-sungguh melakukan amal kebajikan dan memperbaiki diri.

Salah satu sikap manusia yang sudah menjadi hobi, ada yang suka menyimpan barangan koleksi untuk dijadikan perhiasan rumah. Memang dalam Islam tidak pernah melarang umatnya mencari harta dan kekayaan, namun mengumpul dan menghimpun kekayaan merupakan satu sifat yang tercela.

Ada yang suka menyimpan barangan namun tidak pernah digunakan, sebaiknya ia disedekahkah kepada orang lain kerana setiap bahagian itu akan dihisab di sana kelak.

Sebagaimana perkongsian wanita ini menerusi facebooknya mengingati pesanan arwah ibunya memberi nasihat bahawa barang-barang tidak perlu disimpan dan gunakannya kerana ia bukan boleh dibawa mati. Deep pesanan ini. Moga kita muhasabah diri.

Seterusnya ikuti perkongsian ini.

Beli guna,jangan simpan

Ada 3 benda saya belajar dari arwah Mak

1) Pinggan mangkuk untuk kegunaan family dalam rumah sebolehnya jangan tangkap muat. Kalau raikan tetamu kita kalut keluarkan pinggan mangkuk cantik, sebenarnya di rumah pun sama. Tak kisah la plastik/ kaca tapi make sure kalau boleh seragam. Biasa kalau ada anak kecil kita prefer plastik kan. Mahal/ murah tak jadi isu, tapi biarlah sedap mata memandang. Yang sebenarnya family dalam rumah ni lagi kena raikan. Mak dulu pinggan Pyrex kaler coklat dia guna untuk guna seharian. Abah kata,

“ Buat apa simpan. Dah beli guna. Bukan leh bawa mati pun..”

2) Pastikan telekung kita bersih dan cantik. Mampu beli yang mahal, belilah. Bila nak jumpa orang kita beria pilih baju cantik, siap make up bagai tapi nak mengadap Allah kenapa tak boleh cantik jugak kan. Tetiba jadi berkira dan cincai saja.

Janganlah pakai telekung yang dah bertahi lalat, dah kuning dan kusam. Murah pun takpe asalkan bersih. Mak dulu telekungnya sentiasa bersih. Kalau tak sebab reput/ kain dah jarang memang boleh guna lagi. Bila Mak meninggal saya wakafkan telekung- telekung dia yang masih elok di surau- surau.

3) Sejadah. Ada masa sejadah perlu dicuci. Jangan biarkan berbau kepam. Macam mana kita nak perkara lain pun cantik dan elok, sama jugalah dengan sejadah. Nak menghadap Allah jangan ambil mudah.

Beberapa hari lepas saya beli set pinggan mangkuk ni memandangkan set pinggan mangkuk Ikea yang kami guna seharian dah banyak yang sumbing/pecah. Incik suami suggest beli yang baru. Senang, tetamu datang pun guna yang ni, orang dalam rumah pun pakai juga yang ni.

Harta benda dah beli, sila guna..


Zaman Gemuk Dah Berlalu, Wanita Ni Kongsi Apa Yang Dilakukannya!

Boleh dikatakan cabaran wanita yang bergelar ibu adalah menjaga berat badan ideal. Hal yang sama juga telah dilalui oleh Sha Pinky dan berkongsi tip serta yang dilakukan untuk kembalikan berat badan impiannya.

Jom semak dan moga menjadi inspirasi buat ibu-ibu untuk menjaga berat badan ideal.

NIAT SY : AKU NAK KURUS MACAM ANAK DARA !

Ramai yang down sebab masalah ni..mcm mana nak buat?? ok…ni cara sy

Dari size L ke S..now i am happy..sekarang sy just mantain..biar bdn kurus2 ada2 isi sikit..hehe..kurus sgt tak cantik kan.. :p hampir setahun dah berlalu zaman gemok ni, sy just mantain kan berat badan sekarang..

Jadikan kehidupan sy ini, sebagai satu pengajaran..jangan terlambat seperti saya..saya tahu , ramai isteri2 di luar sana mengalami masalah macam sy..

Saya just menceritakan pengalaman sy spya dapat dikongsi bersama dlm melalui hidup yang mencabar ini..kepahitan hidup buat saya dah jadi biasa, dan skng saya just anggap tanpa kepahitan kita tidak akan tahu menilai kemanisannya. sebab kita kenali apa itu manis selepas kita merasa dulu apa itu pahit.

Banyak juga perceraian di sebabkan masalah berat badan , busuk , tak pandai jaga badan..so benda ni la yang kite nak jauhkan..

Saya tahu sedihnya jadi gemok ni…sedihnya bila badan naik..i feel u :p ..orang caci, orang ejek, orang maki, orang pandang mcm bagusss je..lepas tu, kite selalu jadi bahan ketawa kawan2, jiran2..lagi sedih bila tiba2, pasangan kite beza kan kite dengan perempuan yang cantik2 slim melim..ape kau rs time tu?? rasa mcm nak hempuk je kan?? hahaha..serius memang rs nak hempuk!! saya percaya, bila kite berada di situasi “berat badan naik” , kite akan rasa rendah diri..mula la kepala fikir, “eh, suami aku ada perempuan lain ke”..dan akibatnya, suami jadi mangsa stress..hehehe..

Tapi selepas hempuk tu, rasa puas ke?? yes..puas la..tapi time tu je..mesti lepas tu rasa x puas hati lagi..sebab masih gemok..so ape caranya nk bagi puas hti??? apa kata balas dengan cara halus..halus???? makluk halus ke?? pergi bomoh ke?? eh..gila..jangan cari pasal :p hahaha..

Maksud sy, kite cuba ubah jadi lebih better..cara ni mungkin akan ambil masa, tapi dalam masa yang sama, boleh didik hati kite untuk jadi lebih sabar, belajar untuk redha, belajar terima dugaan Allah itu adalah kerana Allah sayang pd kita , supaya kite boleh jadi lebih kuat..dan cara ini juga yang buat sy rasa tenangggg sangat..hapuskan!! hapuskan segala rasa dendam di hati…

INI LA MASA NYA..APA??? BANGKIT!!!! TANAM SEMANGAT “AKU NAK KURUS”

Orang hina kite nak nangis ke?? lepas tu nak sedih2?? lepas tu nak merintih?? harap belas ihsan kawan2 utk fahami isi hati kau yang tengah gemok tu?? sape nak dengar??? ada ke kawan2 yg sanggup gembira dan sedih bersama?? ada??? ada?? ADA tapi susah nak cari..untuk apa harap org?? Tuhan bagi akal, bagi cukup anggota badan..fikir lah..buat la…jangan harap orang je..buat sendiri..

Lumrah dunia, stiap manusia tengok benda2 yang cantik..kite jangan marah pasangan bila dia suka tengok benda2 cantik sebab benda cantik semua org pun suka..kite bangkit, kite tekad, kite usaha untuk jadi lebih baik dan baik..

Jadi sy tekad utk kurus..sy teruskan diet..dan ini cara sy :–

sy boleh trun anggran 12 – 13kg dalam ms sebulan +..

ramai yang text sy..mcm mana sy bangkit..mcm mana sy boleh turun kan berat badan.. sebenarnya saya malu nak upload gambar sendiri..betapa buruk nya sy time tu..tp di sebabkan ramai yang mtk ajar..jadi ini yang sy buat..harap2 tulisan ini boleh membantu isteri2 dan wanita di luar sana juga,.dah lama sy nak post benda ni..tp banyak kali sy fikir..tp sebab ramai yg pm sy..sy tulis juga kt sini..

Adat bila dah melahirkan anak..berat badan pun berubah..ini la pengorbanan seorang ibu..yang tak boleh di bayar dengan duit pn..untuk suami di luar sana..hargai isteri anda..

sebenarnya cikgu Razak Rahim adalah sumber inspirasi sy untuk kurus..dia la punca pembakar semangat utk sy jd mcm dia..ada 1 hri tu (pagi)..sy terbaca kisah dia dkt fb ada 1 malam ni..hilang 17 kg selama 21 HARI..dalam hati sy..wow..dasyat nya..

so hati dah terdetik , ” aku nak jadi mcm dia…kalau dia boleh, y not aku??? ..aku nak juga mcm dia..aku nak kurus untuk suami aku ( ms tu blm berpisah lg)..aku nak cantik untuk suami..nak pakai cantik2 untuk dia..”..

saya bgthu bekas suami dlu..sy nak kurus..sy nak cantik..dia gelakkan sy…dia cakap , tak percaya..sy cakap, takpa..sy akan bukti kan..tunggu lah!! saya teruskan juga!!

pagi tu juga, dalam keadaan tak sedia tp semangat ada..haha..terus sy ambil keputusan untuk ikut cara cikgu tu..

hari pertama buat, turun 1kg..yessss!! kau boleh sha!!..seriusly mental memang nak kena kuat..kalau tak kuat, habis..

>>> ini cara dia (saya tolong copy paste)..sebab memang ini cara yang sy ikut ..lebih kurang atkin..so sy join group Kelab Diet Atkins [Malaysia] (boleh join group ni) ..sy baca semua komen2..sy tiru cara diorg kurus..atkin ni kena faham btl2 apa itu atkin..bukan main buat je..salah cara, effect pada diri nanti..tu pentingnya baca dulu..kenal dulu keperluan diri sndri..jangan main redah..

bukan senang nak cantik, tapi tak susah jika nak..

NO CARBO, NO SUGAR, NO FRUIT

Tempoh pembasmian lemak asal dalam badan selama 14 hari. Tanpa karbo, tanpa gula dan tanpa buah. Tenaga dari lemak asal dalam badan akan digunakan untuk memproses protein yang kita makan 14 hari pertama.

Untuk menu selama 14 hari:

Sarapan pagi – tiga biji telur setiap pagi
Makan tengah hari – Ayam goreng, grill, bakar 1/4 (beli je)
Makan malam (sebelum 7 petang) – Sup sayur hijau, ayam atau daging

Makanlah berkilo-kilo protein setiap hari. Lagi banyak kilo turun sebab lemak-lemak asal dalam badan bekerja sekuatnya untuk membakar protein yang kita makan.

Ingat, disiplin mesti kuat. Seriously saya tak ambil karbo, gula dan buah selama 14 hari. Sayur yang dalam kategori buah pun saya elakkan. Tak tipu. Seafood pun tak makan. Air kosong sahaja 3 liter sehari.

Selepas 14 hari pembasmian lemak dalam badan, hari ke-15 bolehlah makan karbo. Tetapi makan karbo 1/4 dari kebiasaan saja. Kalau selalunya 4 senduk nasi, jadikanlah satu senduk saja. Lebihkan lauk. Yang penting jangan skip makan.

ni detail lebih lanjut (dari cikgu razak rahim ):
https://www.facebook.com/zaqqs/posts/1163775120319769
_________________________

sekarang nasi bukan makanan harian sy..sebab dah terbiasa.

Selepas kawen habis semua barang2 makeup sy tinggal kan..sy lebih prefer sarung tdung, bedak skit, lepas tu dah..simple sangat..buruk!! tak macam ms anak dara dlu..

so skng bila dah dapat berat ideal..saya mula seronok..mula kenal balik dengan brg2 makeup..sy dah mula suka beli baju, sy dah suka prgi saloon..pelahan2 sy ubah..

sekarang masih tak sempurna..tapi saya sudah cuba terbaik untuk happy kan hdup sy..now, sy happy walaupun bergelar JANDA..akhir kata dr sy, GOOD LUCK!


“Terima Kasih Ibu Terima Faz Seadanya & Lahirkan Seorang Imam Yang Membahagiakan Faz.” Untung Fazura Dapat Mentua Penuh Kasih Sayang!

Bukan main bersemut lagi ucapan hari jadi menantu kepada ibu mentuanya. Isteri kesayangan Fattah Amin ini sememangnya seorang yang lemah lembut dan begitu mementingkan hubungan kekeluargaan. Patutlah dia sangat disayangi oleh peminatnya.

Semalam, dia dan Fattah telah menyambut hari jadi ibu mentuanya dalam satu majlis yang cukup ringkas. Malah, Fazura turut memuat naik beberapa keping gambar serta video berkenaan majlis tersebut.

Sanah Helwah buat seorang wanita istimewa yang Allah SWT kurniakan buat saya sebagai Ibu mertua yang amat dikasihi. Beruntung nya saya dikurniakan Ibu mertua yang hatinya sentiasa penuh dengan rasa kasih-sayang, rendah diri dan sentiasa memilih untuk berfikiran baik pada setiap manusia dan keadaan.

Terima kasih Ibu kerana menerima Faz seadanya dan melahirkan seorang Imam yang cukup membahagiakan Faz, di dunia dan akhirat InsyaAllah. Doa Faz buat Ibu semoga sentiasa dikurniakan kesihatan, rezeki,
dipanjangkan umur dan sentiasa berada di dalam lindungan Allah SWT. Love you Ibu .

Tidak ketinggalan para pengikut di laman instagramnya turut mendoakan serta memuji Fazura yang beruntung memiliki ibu mentua yang baik hati dan penyayang.


“Encik Suami Tak Komplen, Upah Cuci Baju.”  Wanita Ni Buat Tabung Mesin Basuh, 6 Bulan Dapat Lebih RM300 Tak Termasuk Syiling!

Berbekalkan bekas yang dibeli dari eco, wanita ini berjaya mengumpul lebih RM300 hasil kutipan dari pakaian suaminya ketika dibasuh. Menarik kan idea ini.

‘Tabung Mesin Basuh’
Saya tak pasti pulak sumber dari mana idea ni, maybe dari grup ni jugak kot. Hasil ‘mengumpul’ selama 6 bulan, banyak jugak lah. Boleh cover duit sabun hehehe…
Sebelum ni tak pernah pikir nk kumpul. Tiap kali jumpa dalam mesin basuh, terus masuk poket/purse. Pastu buat belanja & habis macam tu jer.

Bermula Jan 2020, saya start buat tabung ni. Jan-Jun2020, tak banyak dalam RM300 lebih. July-Dec2020, Kali ni baru nampak ‘hasil’ dia hahaha. Untung sabut dapat note besar, untung batu dapat syiling 5 sen je. En hubby tak komplen, saya kata upah saya cuci baju hehehe.

Kredit: tuan punya idea.


“Mama Di MAEPS.”  Sebak Lihat Ibu Sendirian Di Pusat Kuarantin, Warganet Titip Doa.

Hati anak mana yang tidak sebak apabila ibu tersayang telah disahkan dijangkiti Covid-19. Lebih menyedihkan, anak-anak terpaksa berpisah dengan ibu untuk menjalani rawatan lanjut di Pengoperasian Pusat Kuarantin dan Rawatan COVID-19 Berisiko Rendah di Taman Ekspo Pertanian Malaysia Serdang (MAEPS).

Siapa sangka, diri dan ahli keluarga lain mematuhi prosedur operasi standard (SOP) mencegah jangkitan virus, tetap dijangkiti. Lebih-lebih lagi, kes jangkitan dilaporkan mencecah angka lebih 6000 setiap hari.

Tidak mahu menunding jari, wanita ini redha terpaksa berpisah dengan ibu. Sebagaimana perkongsian puan Intan Syazlin Diana menerusi facebook miliknya.

Dalam pada itu, warganet meluahkan rasa simpati melihat situasi yang terpaksa dilalui keluarga ini.

Juga ramai yang memberikan kata semangat dan menitipkan doa agar ibu beliau kembali sembuh.

Mama Di MAEPS 😢

Sedih kan. Mama at her bed. Without her own bantal, her own tilam, kencing kene beratur, mandi kene beratur. Mandi as early as 4am, makan kene beratur. Macam dekat asrama. Kalau kita muda ni ok lagi. Tapi kalau mak2 kita yg dah sakit lutut, they deserved to be home resting..

Sumber : Intan Syazlin Diana


Coretan Seorang Ayah Bila Anak Terkena Batuk Kokol, Moga Bermanfaat Untuk Semua!

Anak kecil yang baru sahaja dilahirkan pada tanggal 18 Jun yang lalu di dalam keluarga Encik Azhar Azif disambut dengan penuh kegembiraan oleh seisi keluarga. Namun baru sahaja sebulan usianya, anak kecil ini sudah diuji dengan serangan batuk kokol.

Oleh yang demikian, ayahnya terpanggil untuk berkongsi info dan pengalaman tersebut dan ini perkongsiannya.

Rasa terpanggil ayah nak menceritakan apa yang berlaku kepada Fateh, memandangkan ramai juga yang bertanya, semoga orang lain boleh mendapat manfaatnya.

Nanti bila Fateh dah sihat, dan dah besar boleh tengok balik post ini dengan rasa syukur yang tinggi. Ramai yang mendoakan Fateh, dan paling penting, pengorbanan ibu yang sentiasa menemani Fateh.

Muhammad Fateh yang berumur 1 bulan 10 hari terkena serangan “Batuk Kokol” (dikenali juga sebagai Batuk 100 Hari – mengikut kata doc 2-3 bulan juga sebelum batuk ini reda) satu jenis batuk yang saya sendiri pun tak pernah tahu sebelum ni memandangkan anak-anak yang lain pun tak pernah kena jenis batuk ini.
Saya akan ceritakan secara ringkas apa itu penyakit batuk kokol supaya lebih ramai yang tahu dan faham tentang penyakit ini.

Batuk Kokol atau pun “Whooping Cough” adalah sejenis penyakit disebabkan oleh kuman bakteria “Bordetella Pertussis” yang dijangkiti melalui udara daripada orang lain.

Sama ada dijangkiti dari ibu bapa sendiri atau adik beradik (jauhkan baby dari mereka jika ada yang sakit demam, selsema atau batuk) atau orang ramai yang kita tidak tahu dari siapa puncanya. Jadi elakkan baby yang berumur 5 bulan kebawah berada ditempat orang ramai seperti dalam shopping mall, pasar malam, atau majlis-majlis yang melibatkan ramai orang).
Juga dinasihatkan bagi baby yang berumur dibawah 21 hari, jangan dibawa keluar rumah.

Tanda – Tanda Ringan
• Demam
• Selsema
• Bersin
• Batuk yang panjang

Selepas batuk yang berpanjangan ini berlaku, ia boleh menyebabkan baby:-
• Muntah
• Sukar Bernafas/ terhenti nafas seperti Fateh
• Sianosis (Kebiru-biruan pada mulut, tangan dan kaki)

Sebaik – baiknya jika telah nampak tanda – tanda ringan, bawalah anak ke klinik/hospital yang berhampiran. Dalam kes Fateh, kami bawa Fateh ke klinik yang berhampiran sebanyak 2 kali (Fateh diberikan gas/Nab) namun kegagalan pihak klinik mengesan sakit yang dialami oleh Fateh, menyebabkan Fateh menghadapi kesukaran bernafas, sehingga terhenti nafas (apabila wife tepuk-tepuk belakangnya baru lah baby bernafas semula, syukur Ya Allah) yang menyebabkan kami berkejar ke hospital.

Saya tidak menyalahkan seratus peratus kepada pihak klinik (walaupun sepatutnya mereka lebih tahu dan menasihati kami untuk ke hospital lebih awal), namun kami menyalahkan diri kami juga kerana sebagai ibu bapa, kita juga perlu tahu penyakit – penyakit yang berbahaya untuk anak – anak kita supaya kita lebih waspada dan bersedia.

Akibat – akibat serius yang akan berlaku jika lambat dirawat ialah :-
• Radang paru – paru
• Kurang bekalan oksigen ke otak yang boleh menyebabkan sawan, fungsi otak tidak normal dan boleh juga menyebabkan kematian.

Semasa saya menulis ini, Fateh masih lagi dalam rawatan (dah 6 hari masuk ICU) dan bergantung penuh dengan alat bantuan pernafasan, masih lagi batuk – batuk yang panjang dan telah diberikan antibiotik secara berperingkat.

Saya izinkan post ini dikongsikan, nak tag saudara mara atau rakan – rakan yang disayangi, kerana penting kita ada pengetahuan ini bukan sahaja untuk mereka yang ada baby tetapi juga kepada semua orang, supaya berwaspada nak mengunjungi orang yang ada baby, supaya tak mudah kecil hati dan faham jika kenapa orang lain tak benarkan kita mendekati baby mereka.

Mudah-mudahan perkongsian ini memberi manfaat kepada orang lain juga dan mohon doakan Fateh agar cepat sembuh dari penyakit ini.


Walaupun Sering Kena Marah Inilah Istimewanya Anak Sulung Di Hati Ibu Ayah.

Anak sulung adalah insan pertama yang ada dalam rahim ibu menjadikan dia cukup istimewa berbanding anak-anak lain. Malahan anak sulung juga biasanya lebih cemerlang berbanding adik-beradik yang lain. Malah juga sering kena marah. Tapi dikatakan lebih cenderung menjadi contoh kepada adik-beradik yang lain.

Selanjutnya ikuti perkongsian menarik ini tentang peribadi anak sulung.

Fakta Mengejutkan Tentang Anak Sulung Yang Tak Ramai Tahu

+ Anak Sulung mempunyai IQ yang lebih tinggi

Kajian daripada University of Edinburgh mendapati anak pertama ( first-born children) mempunyai IQ yang lebih tinggi

Ini kerana anak sulung mendapat perhatian ibubapa ( quality parental attention) yang lebih berkualiti dibandingkan adik beradiknya semasa masih kecil

+ Anak Sulung lebih cenderung untuk jadi CEO syarikat

Kajian yang diterbitkan oleh IZA Institute of Labor Economics mendapati anak sulung lelaki 24% lebih cenderung menjawat jawatan CEO daripada anak nombor dua dan 28% lebih cenderung untuk menjawat jawatan CEO berbanding anak nombor dua

+ Anak Sulung lebih penakut

Ada satu kajian yang dibuat pada tahun 1968 mendapati anak sulung ni lebih cenderung untuk tak terlibat dengan sukan berbahaya disebabkan takut dengan kecederaan fizikal

Walau apa pun kajian tentang anak sulung, yang jelas perangai dan kelakuan anak sulung akan menjadi ‘references’ atau tempat rujuk adik beradiknya yang lain.

Semua mata akan tertumpu padanya. Adik beradik akan tengok perangai anak pertama. Jiran jiran pun suka tengok perangai anak yang pertama. Mak ayah pun akan letak harapan yang lebih tinggi ( higher expectations ) pada anak pertama ni.

Jadi, tak mudah juga sebenarnya menjadi anak yang pertama ni sebab segunung tanggungjawab dan harapan orang di sekeliling yang terpaksa digalas di bahunya.

Cuma kita kena ingat, walau anak nombor berapa pun kita, kasih dan cinta kita pada mak ayah yang melahirkan kita tetap kena jadi yang pertama selepas Allah dan RasulNya.

Kredit: Taufiq Razif
Anak Pertama Daripada 7 Bersaudara


Bila 3 Bahan Ni Digabungkan, Kesannya Perut Jadi Kempis & Hilang Masalah Angin!

Petua orang dulu-dulu jika rajin diamalkan, manfaatnya tentu dapat dirasai. Sama ada petua kecantikan mahu pun kesihatan, setiap satunya begitu istimewa.

Begitu juga apabila kita menggabungkan antara tiga ramuan yang biasa digunakan seperti halia serai dan timun.

Ini sebagaimana yang dikongsikan di bawah ini, jom semak.

Mahu buang toksin dalam badan lepas tu perut akak jadi kempis dengan cara sihat ? Baik amalkan ini

Bahan-bahan:

1 batang timun(tidak perlu buang kulit)
2-3 cm halia(hiris)
-1 batang serai

Cara penyediaan:
-campur semua kemudian blend
-tapis airnya
-last skali boleh titiskan stevia(kalau suka)
Selepas itu boleh minum.

Disarankan 2x sehari (30 minit sebelum makan pagi dan 30 minit sebelum makan malam)
-selepas semiggu anda lihat hasilnya. Sis pernah buat dan berjaya.

sumber : Nur Fatin Binti Omar

PETUA BUANG ANGIN DALAM BADAN.

Mudah je nak buat, guna bahan-bahan kat dapur je.

Rebusan Serai dan Halia:
3 batang serai
4cm halia @ 2 ketul

Cara-cara:
Diketuk kedua bahan di atas.
Direbus dgn 3 gelas air dijadikan sehingga 1gelas air.
Tunggu suam diminum.

**Disyorkan minum selepas makan di siang hari.
**Rebusan ini seeloknya dibuat seminggu 2 / 3 kali.
**Ibu menyusu boleh amalkan.

**Rebusan ini untuk buang angin dalam badan.
**Sesuai diamalkan kepada sesiapa yang sentiasa letih dan lenguh2 badan, kolestrol tinggi dan sakit urat saraf.

Ini adalah amalan untuk penjagaan kesihatan terutama bagi menjaga dalaman badan dan menyegarkan urat saraf, mebuang toksid dan lemak. Dan tersangat banyak khasiatnya jika diamalkan selalu.


Travel Dari Kelantan Ke Johor Dengan Train KTM. Boleh Cuba Macam Keluarga Ni Buat. Anak-anak Pun Suka Je!

Mencipta pengalaman yang istimewa untuk keluarga bercuti selain memilih lokasi menarik, apa kata kali ini kita sekeluarga merasai sendiri menariknya travel dengan menaiki keretapi.

Ini sebagaimana yang telah dilalui oleh keluarga Izni Arshad, meluangkan masa bersama melalui tempoh perjalanan yang panjang namun cukup selesa daripada Kelantan ke Johor dengan menaiki keretapi.

Turut dikongsi beberap tip dan info berguna untuk dimanfaatkan oleh keluarga lain andai teringin melalui pengalaman melancong dengan menaiki keretapi. Jom ikuti perkongsiannya.

Pengalaman travel KELANTAN-JOHOR dengan Train KTM

WARNING: perjalanan ni bukan untuk orang yang cerewet serta kejar masa. Sesuai untuk orang yang boleh survive dengan sedikit kesukaran serta ada masa lapang.

1)Tiket:
1 hala Tanah Merah-JB Sentral
Dewasa Rm53(Katil Bawah)
Dewasa Rm47(Katil Atas)
Kanak-kanak Rm37(Katil Bawah)

Harap maklum, harga tiket untuk katil atas lebih murah dari bawah ya. Harga tiket berbeza ikut stesen yang korang naik dan turun.

Tiket return kami harga sama sebab kami ambil option yang sama.

Oleh sebab kami dari Terengganu,so kena bertolak awal ke Tanah Merah. Tiket pukul 7.49malam. Harap maklum, train tak akan tunggu kita lama so bila train sampai, kena cepat-cepat naik.

2) Kereta kami tinggal dekat stesen. Alhamdulillah selamat dijaga selama 3 hari.
By the way boleh je naik dekat stesen lain yang korang suka. Kami pilih Tanah Merah sebab dekat dengan bandar so macam selamat dan mudah nak beli pape.

3) Kafe.
Dalam train ada kafe ya. Ada jual makanan,minuman panas dan sejuk serta jajan. Makanan panas terhad tak banyak choice. Tapi yang kami selalu order nasi goreng+telur mata, bihun goreng, meggi goreng dan roti bakar. Ada kerusi meja disediakan.

Boleh jugak bawa bekal sendiri ya. Dorang tak marah pun korang makan dalam gerabak masing-masing tapi jangan la bawak makanan bau kuat macam petai jering, durian dan lain-lain.

4) Powerbank.

Penting ya. Sebab dalam train tak ada plug khas untuk cas gadget anda. Kalau perjalanan sekejap tu tak apa. Tapi kami punya almost 17jam dalam train. Reput la kalau bateri handphone habis. Nanti nak pakai handphone untuk book hotel, grabcar dan kecemasan kan susah.

5) Tandas.
Setiap gerabak ada 2 tandas cangkung dan duduk. Tapi tak semua bersih. Yang dekat kafe tu macam bersih dan baru. Btw tandas sempit je. If nak mandikan anak boleh je tapi kalau orang dewasa nak mandi tu agak susah la sebab dia takde lubang lantai untuk keluarkan air.

Spare slipper untuk ke tandas lagi bagus.

Yang ada anak kecil tolong standby plastik untuk buang pampers ya. Jangan buang slumber je dekat katil. (Dkt katil-katil akan disediakan plastik sampah tapi bukan untuk pampers la habis semerbak baunya)

6) Solat.
Malangnya takde surau disediakan. So pandai-pandai la korang solat sambil duduk atas katil. Sambil train goyang goyang. Jangan lupa install apps untuk cari kiblat.
Kain sembahyang dan sejadah mini kena bawak ya.

7) Hati hati.
Nak gerak dari gerabak ke gerabak lain tu kena hati hati la. Sebab dia punya sambungan tu macam tak kemas.

Barang berharga kena bawak sentiasa dalam beg galas. Dompet/hp. Yang lain tk apa nak tinggal dekat tepi katil. So far Alhamdulillah takde hilang pape.

Kesimpulan:
Overall, kami enjoy perjalanan yang pertama. Sebab takde pape masalah. Sampai pun agak tepat pada masanya. 7.50 pm naik train, pastu rehat,makan, solat dan tidur. Bangun solat subuh, pastu ngantuk tidur lagi. Tup tup sampai JB tengahari.

Cuma, otw balik tu dilanda musibah sikit. Train terlanggar lembu time subuh. So 6-7 jam jugak la train takleh gerak. Kami terdampar dekat ladang kelapa sawit dan perjalanan delay. Sepatutnya kami sampai Tanah Merah pukul 11 pagi, tapi pukul 10 malam baru berjaya tiba. Pengalaman.

Terima kasih yang sudi baca Travelog sis yang tak seberapa. Plan nak buat ringkas tapi rasa kena share juga input-input penting. Oh ye, sis pakai tudung sarung je sepanjang dalam train. Mudah urus. Kalau belit shawl dan bawal segala, habis kedut


“Hormati Privasi & Tak Mahu Ada Hati Yang Terluka.” Sebab Aznil Tidak Kongsi Gambar Anak Di Laman Sosial!

Sejak dahulu lagi, memang sukar untuk melihat wajah anak-anak Datukl Aznil Haji Nawawi menghiasi dada akhbar mahupun majalah. Malah dengan penggunaan media sosial yang kian meluas ini, beliau masih lagi bersikap seperti dulu.

Empunya diri awal-awal lagi tiada masalah untuk mengambil gambar namun anak-anak yang keberatan dan sering menolak untuk berbuat demikian menyebabkan Datuk Aznil atau lebih mesra dipanggil Pak Nil akur dengan permintaan anak-anaknya.

“Sejak dahulu lagi saya terbuka untuk berkongsi dengan pihak media dan juga peminat namun apakan daya, anak-anak saya tidak gemar dan mereka lebih suka low profile. Bagi mereka, biarlah saya seorang sahaja ke depan.

“Saya tidak pernah cuba menyembunyikan mereka baik dari media mahupun tatapan umum namun ia adalah permintaan mereka untuk tidak berbuat demikian.

“Selama ini jika ada pihak media yang ingin membuat sesi fotografi saya bersama anak-anak saya tak pernah tolak tetapi anak-anak yang tidak mahu.

“Sebagai bapa saya hormati keputusan mereka yang tidak mahu menonjolkan diri dalam bidang yang saya ceburi.

“Kebiasaannya jika ada tawaran saya akan bertanya mereka terlebih dahulu sama ada mereka setuju atau pun tidak dan kebiasaannya mereka menolak,” ujar Pak Nil yang  mempunyai tiga cahaya mata iaitu Fildza Haifa, 28, Fariq Haizen, 24 dan Firdaus Hariz, 10 tahun.

Ditanya kenapa tidak memuat naik gambar anak-anak di laman sosialnya, akui Pak Nil yang berbuat demikian  kerana mahu menghormati privasi mereka.

“Sekarang ini kalau kita lihat, ada sahaja benda atau perkara yang dibuat tidak kena di mata netizen. Jadi saya bimbang sekiranya saya memuat naik gambar anak-anak, takut-takut nanti apa pula kecaman  daripada netizen. Sebagai bapa, saya tidak mahu perasaan anak-anak kesayangan terluka.

‘Lain dengan diri saya yang sudah terbiasa dengan komen negatif daripada netizen tetapi anak-anak belum tentu boleh terima. Faham sahajalah sikap segelintir netizen ini yang kadang-kadang perkara kecil pun mereka akan kritik.

“Lagipun anak-anak saya jenis yang sangat privasi orangnya. Walaupun mereka ada laman sosial sendiri tetapi ‘private’,”jelas  Pak Nil yang dilantik menjadi duta bagi Festival Kanak-Kanak Lola Baba yang diadakan pada Khamis.

Mengulas lanjut mengenai festival tersebut, selain  Pak Nil, anak bongsunya, Firdaus Hariz Aznil, 10, turut dilantik sebagai presiden Kelab Kanak-Kanak Lola Baba.

Festival itu bakal diadakan pada 26 hingga 28 Oktober depan di Tapak Ekspo Pertanian Malaysia Serdang (MAEPS) di sini.

Berbeza dengan kakak dan abangnya, Firdaus Haris ini menurut Pak Nil mempunyai kecenderungan mengikut jejak langkahnya dalam bidang seni. Malah,  Firdaus juga suka dengan fesyen.

“Berbeza dengan abang dan kakaknya, Firdaus lebih cenderung kepada bidang seni malah dia juga jenis yang banyak bercakap dan periang orangnya. Dia berani ke hadapan dan suka berada di atas pentas untuk menyatakan pandangannya.

“Apabila dia dilantik sebagai presiden Kelab Kanak-Kanak Lola Baba saya tahu dia boleh lakukannya kerana dia memang berani dan suka memimpin.


Walaupun Sudah Berusia Namun Mas Idayu Masih Boleh Hamil Lagi Tetapi ..

Penyanyi dangdut terkenal, Mas Idayu sememangnya sedang diulik bahagia apabila berumah tangga semula pada 15 September lalu selepas 15 tahun hidup solo.

Majlis perkahwinan Mas Idayu dengan Penerbit Eksekutif TV3, Muhammad Sufian Che Isa, 51 telah dinobatkan sebagai antara ‘wedding of the year’ selepas mendapat tajaan RM7 juta.

Namun begitu, penyanyi tersebut pernah memaklumkan tidak bercadang mempunyai anak atas faktor usia masing-masing.

Memetik laporan dari Harian Metro, pemilik nama sebenar Masidayu Mesnun itu menjelaskan sebenarnya dia boleh sahaja hamil tetapi memilih tidak atas faktor kesihatan.

Mesti Baca :

“Dari dulu lagi saya nak anak lelaki dan saya sukakan kanak-kanak. Namun, di usia sekarang ini saya perlu elakkan daripada terdedah dengan risiko yang boleh membahayakan diri.

“Bukan peluang (hamil) itu tiada, tapi saya sedikit menghalang supaya saya kekal sihat. Lagipun saya kahwin ini untuk gembira, bahagia serta saling menjaga antara satu sama lain. Bukan kahwin untuk sakit.

“Alhamdulillah suami pun faham dan dia sendiri mengaku jika saya hamil akan membahayakan diri saya,” katanya.

Artikel Berkaitan

Mengaku dirinya masih subur, penyanyi berkenaan mengatakan yang dia dan suami sama sekali tidak menolak rezeki daripada Allah S.W.T tetapi jika boleh dirancang, diaa memilih untuk tidak hamil lagi.

Bayangkan kalau saya dikurniakan anak, dengan usia yang semakin bertambah dan tua serta risiko lain yang perlu saya hadap.

“Macam mana saya nak jaga anak. Kalau saya tiada macam mana? Banyak faktor yang kami berdua fikir, tapi kami tak pernah menolak rezeki Allah,” katanya.

Untuk makluman, Mas Idayu dan Sufian telah melangsungkan pernikahan pada 15 September 2022. Mereka telah disatukan selepas beberapa bulan menjalinkan hubungan.

Pada tahun 1997, penyanyi lagu Selangit itu pernah mendirikan rumah tangga dengan pelakon Aman Gaseka dan dikurniakan seorang cahaya mata,  Nur Dayini Ashiqah, 25, sebelum bercerai pada 2006.


Rupanya Tudung Neelofa Jentik Hati Almy Nadia Berhijab. Hidayah Itu Milik Allah.

Siapa sangka penggambaran filem Mat Tudung 2, menjentik hati isteri pelakon Datuk Fizz Fairuz, Datin Almy Nadia untuk berhijab. Hidayah itu milik Allah, siapa sangka tudung Neelofa itu menjadi asbab untuk Almy Nadia berhijab.

Kebetulan tudung yang digunakan untuk penggambaran tersebut mendapat tajaan dari pelakon dan usahawan, Neelofa atau nama sebenarnya Noor Neelofa Mohd Noor.

Fizz Fairuz  memberitahu kepada Majalah Keluarga bahawa untuk Filem Mat Tudung 2, telah mendapat tajaan tudung daripada Neelofa.

Tudung tajaan itu digunakan untuk watak dalam filem berkenaan. Katanya lagi, ketika menggunakan tudung untuk penggambaran, Almy ada memuji tudung Neelofa tampak cantik dan ingin memakainya.

Namun Fizz memberitahu bahawa tidak menyedari niat isterinya ketika itu. Namun tak sangka ia menjentik hati isteri kesayangannya untuk berhijab.

“Sejak Almy bertudung ni belum ada kesempatan lagi membeli tudung. Tudung  untuk filem yang ditaja oleh Neelofa, Almy yang pakai,” ujarnya spontan mengenai penampilan baru Almy.

Katanya lagi, sepatutnya tudung tajaan tersebut harus dipulangkan. Namun Neelofa memberikan ia sebagai hadiah buat isterinya . Neelofa meluahkan rasa syukur dan memberi kata-kata positif dengan perubahan rakan artisnya.

Tidak Paksa Berhijab

Dalam pada itu, Fizz Fairuz mengakui bahawa tidak pernah memaksa isterinya untuk berhijab.

“Saya tak memaksa dia untuk memakai tudung. Cuma ada hari tu katanya, ‘If i pakai tudung ok tak?’. Saya cakap ‘up to you’. Ia bukan paksaan.”

Namun sebagai suami dia sentiasa mendoakan yang terbaik buat isterinya.

“Dah cukup masanya memakai tudung. Dah sampai panggilannya tu. Saya berdoa mana yang terbaik buatnya.”

Filem Mat Tudung 2

Filem Mat Tudung 2 bakal ditayangkan tidak lama lagi.